Bijeli golub ponovo (ne) leti 52/ 205: FIKRETA (KUNOSIĆ) HAMBIRALOVIĆ 1929 – 2020 – BHDINFODESK\nby BHD Info Desk Administrator 14/03/2020 14/03/2020 0250\nFIKRETA (KUNOSIĆ) HAMBIRALOVIĆ\nŠvedska/ Örebro, 14. mart 2020.\nNaknadno obavijest o datumu dženaze u Zvorniku.\nFotos od prije dvije godine kada je Majka bila oduševljena knjigom Janeza Drnovšeka, ”Misli o životu i osvješćivanju”. Nedavno i romanom Katarine Maretti, „Porodični kavez“, o tome kako je farmer Beni nadrljao sa Dezire…\nRedakcija BHDINFODESKA upućuje iskreno saučešće porodici Hambiralović.\nLetovi na relaciji Beč – Banja Luka otkazani do 1. maja\nSavez bh. udruženja u Austriji „Consilium Bosniacum“, podržava inicijativu za olakšavanje dolaska bh. dijaspore u domovinu


Sloboda govora ne uključuje negiranje naučnih činjenica – DnevniZurnal\nSloboda govora ne uključuje negiranje naučnih činjenica\nby admin 01/11/2021, 16:17 1.9k Views\nOrganizacije civilnog društva, medicinska i medijska udruženja okupljena u grupi “Vakciniše se!” upozorile su da se Srbija nalazi u dramatičnom epidemijskom trenutku, a pluralizam političkih stavova i sloboda govora ne uključuju svesno i ciljano negiranje naučnih činjenica i iznošenje neistina o zaraznoj bolesti kovid-19.\nIznošenje različitih pogleda i kritika na ponuđeni odgovor države na zdravstvenu krizu potrebno je i korisno, ali ono što je štetno i po čitavu zajednicu pogubno, bilo da dolazi od predstavnika vlasti ili opozicije, jeste negiranje ili relativizovanje bolesti i njenih posledica, širenje atmosfere straha i zastupanje nenaučnih stavova i teorija zavere koji građane i građanke odvraćaju od vakcinacije, ukazuje se u saopštenju.\nOktobar je, po zvaničnim podacima, najsmrtonosniji mesec od početka epidemije sa ukupno 1.721 umrlom osobom. Stanje u kovid bolnicama i ambulantama je najteže od početka epidemije, upozoravaju iz grupe „Vakiciniši se!“.\nVakcinacija predstavlja najefiksnije sredstvo u borbi protiv zaraze. Vakcine protiv kovida-19 su najispitivanije vakcine do sada i njihova bezbednost i efikasnost potvrđena u pouzdanim kliničkim studijama, dodaje se u saopštenju.\nGrupa „Vakciniši se!“ pozvala je naučne i obrazovne ustanove da saberu snage i deluju proaktivno – da postanu barijera obmanama i manipulacijama koje dolaze od neodgovornih grupa i pojedinaca, a medijske kuće, urednike, novinare da istražuju, pruže građanima pouzdane i proverene informacije, a medijski prostor ne ustupaju ličnostima koje iznose grube i opasna neistine.\nPozvali su i kolege iz organizacija civilnog društva da doprinesu širenju istine o vakcinama i njihovom značaju, naročito u lokalnim zajednicama u kojima deluju.\nViše nego ikada potrebno nam je odgovorno ponašanje i stvarna solidarnost svih učesnika u javnom i političkom životu kako bismo se izborili sa zarazom i preživeli kao zajednica, navodi se u zajedničkom saopštenju koje su potpisale 23 organizacije.\nTo su: Društvo za održivu budućnost Koraci, Centar Biopolis, Biro za društvena istraživanja BIRODI, Fondacija Sloboda štampe, Građanske inicijative, Podrinske, Regionalna informativna agencija JUGpress, Impuls Tutin, Nedeljnik Nova Naša, Centar modernih veština, Akademija ženskog liderstva i Centar za ženske studije.\nSaopštenje su potpisale i Asocijacija Duga, Forum civilne akcije Požega, Radio Zlatousti, Centar građanskih vrednosti, Fondacija BFPE za odgovorno društvo, Centar za razvoj demokratskog društva Europolis, Evropski pokret u Srbiji, Žene za mir, Ujedinjeni protiv kovida, Evropski pokret u Srbiji i FemPlatz.


RTS :: Ugovor sa EIB za podršku ugroženim opštinama\nEkonomija Ugovor sa EIB za podršku ugroženim opštinama\nponedeljak, 15. apr 2019, 11:35 -> 15:32\nMinistar finansija Siniša Mali i šef divizije Evropske investicione banke Mateo Rivelani potpisali su ugovor za realizaciju projekta poboljšanja kvaliteta života u jedinicama lokalne samouprave.\nProjekat "Partnerstvo za program lokalnog razvoja" je pokrenula Vlada Srbije u saradnji sa Evropskom investicionom bankom i Misijom programa UN za razvoj.\nVredan je 30 miliona evra, od čega se 22 miliona finansira iz kredita EIB. Ostatak sredstava obezbeđuje se iz budžeta, a lokalne samouprave moraju da učestvuju sa najmanje 15 odsto vrednosti pojedinačnog projekta.\nNovac je prvenstveno namenjen nerazvijenim opštinama i onima koje su u prethodnom periodu bile pogođene krizama.\n"U oko 40 opština sledi sređivanje objekata, parkova, škola... Cilj programa je da poboljšamo kvalitet lokalne infrastrukture kako bi obezbedili ravnomerni razvoj. Tako će i lokalne samouprave biti primamljivije investitorima, veće su šanse da će doći i otvoriti nova radna mesta", rekao je Siniša Mali.\nIstiče da je u prva tri meseca budžet u suficitu, a stopa nezaposlenosti se smanjuje. Dodaje da lokalna infrastruktura treba da bude još bolja da bi i rezultati bili bolji.\nMinistar lokalne samouprave Branko Ružić napominje da u Vladi postoji dogovor da se ne prave kozmetičke promene nego da se iz temelja menjaju uslovi u kojima opštine funkcionišu.\n"Na opštinama je veliki posao i pritisak da isporuče sve zahteve građanima. Imajući u vidu velike razlike između razvijenosti opština i gradova, podršku ovog programa dobiće opštine iz treće i četvrte grupe razvijenosti, posebno one koje su bile na udaru poplava i migrantske krize", istakao je Ružić.\nVlada je, kaže, na slatkim mukama jer dosta opština konkuriše za sredstva. "Ona priča da ne znaju da pripreme projekte više ne važi", istakao je Ružić.\nŠef delegacije EU u Srbiji Sem Fabrici ističe da je potpisivanje ugovora važan trenutak kada EU pokazuje da zajedničkim naporima zajedno sa Vladom pokreće razvoj opština.\n"Od 2000. EU sarađuje sa vlastima u Srbiji na ispunjavanju zahteva lokalnih zajednica, radimo za građane, za firme, za celu zajednicu. Mi smo do danas realizovali čitav niz projekata, neki iz IPA fondova što su nepovratna sredstva, neki iz kredita i zajmova kakav smo potpisali danas", istakao je Fabrici.\nČestito je Vladi na inicijativi da uzme zajam i započne ovaj projekat kako bi se ispunile potrebe lokalnih zajednica kada je reč o njihovom socijalno-ekonomskom razvoju.\n"Vlada posvećuje pažnju potrebama ugroženih područja, a takođe je ovo investicioni zamajac lokalu koji treba da bude zamajac privrednog razvoja ali i svih aktivnosti koje se tiču evrointegracija jer najveći broj propisa EU treba da se primeni upravo na lokalu. Važno je i da se ekonomska otpornost ne koncentriše samo u velikim gradovima već da se rasporedi po celoj zemlji", napomenuo je Fabrici.


Vulin: MiG-ovi stižu do kraja godine | SC Radar\nMinistar odbrane Srbije, Aleksandar Vulin, izjavio je danas da se nada da će avioni “MiG” stići u Srbiju do kraja godine i da preostaju još tehničke procedure jer su administrativne već urađene, saopštilo je ministarstvo odbrane.\n“Svojim domaćinima sam rekao da smo vojno neutralni, da nema govora da ulazimo u bilo kakav vojni savez, ni u NATO, ni u ODKB, i da ćemo svakako nastaviti da se ponašamo prijateljski i naravno, u skladu sa našim interesima. Naš put, kada je reč o EU savršeno je jasan i ja sam to rekao, ali kada je vojno određenje u pitanju, ostajemo neutralni i tako će i biti”, izjavio je Vulin.\n“To se, naravno, odnosi na vojnu saradnju, zajedničke vežbe, razmenu delegacija ne samo na nivou visoke komande, već i na nivou srednjeg i nižeg nivoa”, precizirao je Šojgu. Šojgu i Vulin prisustvovali su na poligonu u Alabinu nedaleko od Moskve finalnoj trci u tenkovskom biatlonu na kojoj je pobedila ruska ekipa, a Srbija zauzela šesto mesto.


CATIA Composer za izradu tehničkih ilustracija\nKrajnje dobijeni dokumenti imaju sledeće osobine:\n- Automatsku izmenu dokumenta pri promeni originalnog 3D modela\n- 3D dokumenti zamenjuju postojeće 2D crteže\nOvaj softver je namenjen planerima montažnog procesa, radnicima u pogonu i svima koji imaju potrebu da jednostavno i lako objasne i predstave dati sklop ili proizvod. Dinamični web obezbeđuje ne-papirna montažna uputstva, prikaz procesa montaže ili demontaže u realnom vremenu i određivanje vremena potrebnog za date operacije.\n- Smanjenje vremena sprovođenja izmena\nCATIA Composer pojednostavljuje i poboljšava sposobnost organizacije pri izradi 2D i 3D slike i interaktivne postupke za celi niz komunikacijskih proizvoda.\nLako se integriše u postojeće informacione sisteme uključujući PLM i ERP sisteme. To omogućava automatsku izmenu u dizajnu koja je praćena odgovarajućom izmenom u izlaznom dokumentu 3Dvia composer-a, čime se smanjuje potreban dodatni rad na izlaznim fajlovima i smanjuje mogućnost greške usled neslaganja proizvoda sa datom tehničkom dokumentacijom.\nPodelite svoju priču u 3D-u\nVerujemo da efikasna komunikacija zahteva mnogo više od jednostavne prezentacije.\nZahteva novi način povezivanja s vašom publikom, način koji je efikasan i stvaran.\nCATIA Composer pomaže profesionalcima u prodaji, marketingu proizvoda, obuci i podršci da efikasno objasne i promovišu svoje ideje. To radimo tako da uzimamo najbolje iz platforme 3DEXPERIENCE sa snažnim skupom autorskih i izdavačkih aplikacija za radnu površinu, internet i mobilnu isporuku


Vojno-policijska parada "Odbrana slobode" u Nišu 10. maja 2019.\nLjubodrag Stojadinović, vojni analitičar iz Beograda, za 'Zašto?' objašnjava zbog čega Srbija ubrzano jača oružane snage a predsjednik Aleksandar Vučić upozorava da je spremna za odbranu protiv moguće agresije s novim oružjem čiji je dio prikazan i na vojno-policijskoj vježbi u Nišu u petak.\nMislim da Srbiji ne preti u ovom trenutku apsolutno nikakva opasnost.\nSituacija, kako se to kaže, na Zapadnom Balkanu je relativno stabilna, mogući su neki izolovani incidenti i neke stvari koje su proizvod i posledica krize na bilo kome žarištu na Balkanu, kriza koje su možda ugašene i posute pepelom ali nisu potpuno nestale.\nAli, po mom skromnom sudu, ne postoji nikakva opasnost, niti mogućnost da neko oružanim snagama krene na Srbiju.\nMislim da parada predstavlja pre svega jednu vrstu samoohrabrivanja Vučića i pokazivanja snage za unutrašnju upotrebu.\nTo je pre svega suština i smisao parade, jer inače mislim da su vojne parade u ovom času potpuno besmislene i da one predstavljaju onu vrstu troškova koji su iracionalni i da se u ovom trenutku pokazuje više snage nego što se objektivno ima.\nTragedija i farsa\nTo pokazivanje i parada -- ako se ne računa deo militarističke javnosti ili ovog opčinjenog puka, mada Vučić nije čovek koji ima harizmu da opčini bilo koga -- ima smisla samo da se uputi poruka nekim susedima, jer očigledno da on nije u stanju da uspostavi dobre odnose sa komšijama ni na kom nivou.\nIzvor njegove unutrašnje stabilnosti je izazivanje tenzija sa komšijama i to na onom nivou na koje ne mogu da izazovu ozbiljniji konflikt, a pokazivanje ove snage je pre svega za unutrašnju upotrebu.\nDakle priča se sastoji u tome, ‘evo pogledajte ko stoji iza mene’ i ta parada je na neki način nastavak nesrećnog saopštenja Generalštaba i ministarstva odbrane od pre mesec i po dana da će vojska sprečiti državni udar i da neće dozvoliti da se nasiljem smenjuje vlast u Srbiji.\nZnači, ovoj je na neki način pored ohrabrenja Vučića i demonstracija sile za unutrašnju upotrebu.\nMislim da takvog scenarija (iz osamdesetih i devedestih) više ne može biti mada se ponekad istorija koja se dogodila kao tragedija, to je pravilo, da se ponavlja kao farsa i može čak i da bude obrnuto, mada se u Srbiji na neki način skoro ništa nije promenilo u kadrovskom smislu.\nIsti ljudi koji su pali 5. oktobra 2000,. osim onih koji su opravdano odsutni, znači ili su mrtvi ili su u zatvoru, i dalje su ovde.\nOvde su i Šešelj i Vučić penzionisani predsednik NIkolić, ovde je Dačić kao Slobin portaparol, ali su okolnosti, ipak, poprilčno drugačije.\nVučićeva politika je deo stranačke mimikrije, dakle radikali su se presvukli u ljude koji su navodno zainteresovani za evropske integracije.\nU suštini, oni nisu promenili ništa, ali forma te promene im onemogućuje onaj nivo agresivnosti koji je Milošević sam sebi dopustio, i Milošević i Vučić su ipak ljudi drugačijeg kova.\nVučić inače nema niti lične snage, niti poziciju u samoj vojsci i policiji, u snagama bezbednosti, osim u njihovim vrhovima, da učini bilo šta što bi nadilazilo elementarnu upotrebu vojske unutar države.\nPo novom Ustavu ona ne brani ustavni poredak, ona brani integritet zemlje koji je ugrožen nepoznavanjem sopstvenih granica i služi za borbu protiv etničkih pobuna, ako takvih pobuna ima, i za odbranu od elementarnih nepogoda.\nInfografika: Gde Srbija najviše sarađuje sa NATO?\nZnači, ni na koji način nije ustrojena za neke druge stvari, a čini mi se da ministar odbrane Aleksandar Vulin vrlo često daje krajnje nesuvisle izjave povodom vojske i njene suštine i njene upotrebe, a ne poznaje to, kao što ni Vučić ne poznaje suštinu vojske a komanduje, a po Ustavu nije vrhovni komandant iako se lažno predstavlja.\nZnači to su te dve okolnosti koje su pre svega operetske a nisu usmerene na bilo kakvu agresiju, niti mislim da bilo kakva pokušaj upotrebe vojske Srbije izvan granica Srbije, pa čak i u njenim okvirima, nije moguć i na taj način nie moguće uspostaviti analogiju sa dobom Miloševića, mada je zloupotreba vojske u unutrašnje svrhe takođe veliki problem u Srbiji jer na neki način spoljna politika, makar u simboličkom smislu proizilazi iz unutrašnje politike i iz nesreće u kojoj se nalazi Srbija sa svojom sadašnjim političkom garniturom.\nTo je otprilike onaj deo zlih poruka koje iz toga proizilzae ali on se odnose pre svega na nas, a mogu da se reflektuju na zahlađivanje odnosa sa susedima i na neke tonove koji predstavljaju jedno tipično rogušanje i i pokzivanje snage koja nikada neće biti upotrijebljena.\nTo nije samo karakteristično za Vučića, nego još za neke ljude koji se nalaze na vlasti u balkanskim državama i to je otprilike taj odnos snaga koji će se u ovom času bar, na ovom nivou krize, tamo gde ona postoji, a postoji skoro svuda, na taj način odvijati.\nZnamo da tu postoje mnogi problemi koji su vezani i za tehnološke standarde i za kadrovska rešenja i vojni sindikati se vrlo često oglašavaju tim povodom.\nU tom smislu Vučić čak i iako želi da mu vojska bude oslonac, pre svega za untrašnje potrebe, ne mislim naravno za neke ekspanzionizme, on nije onda mudar predsednik države.\nOn ne vodi računa o ličnom standardu oficira i društvenom standardu vojnika i to je ta stvar o kojoj govore vojni sindikati, to su ljudi koji svakako bolje znaju unutrašnje stanje u vojsci nego ja i mislim da je priča o moći sa ruskim migovima koji su za veoma skupa pare remontovani, da je to prilično predimienzionirana i služi u one svrhe o kojima sam već govorio.\nA što se tiče standarda, Dragan Šutanovac je još prije nekoliko godina govorio kao ministar odbrane da za srpsku vojsku važe NATO standardi.\nU ovom času, srpska vojska u tehnološkom smislu nema svoje standarde, znači ona nabavlja ono što može ili ono što može da nabavi čak i za cenu koja je iznad njenih mogućnosti.\nA što se tiče odnosa sa istokom i sa zapadom, to proizilazi ustvari iz jednog amaterskog vođenja spoljne politike jer Srbija nema dobru spoljnu politiku.\nU tom smislu pozicija vojske prema istoku ili zapadu, prema jednom ili drugom stožeru sile predstavlja u stvari dezorijentaciju u spoljnjoj poitici države i stoga prozilazi pozicija vosjke u pogledu tehnoloških standarda.\nA vrednost sistem unutar vojske je izgrađen na pokušaju da se napravi kult predsednika u vojsci, ali mislim da taj pokušaj instaliranja gipsanog kulta Aleksandra Vučića u Vojsku Srbije naprosto nije uspeo.\nVulin nije uspe da okači njegove slike na zidove i to možda pored ostalog svedoči o tome da su Vučiću bliski ljudi koji su na položajima načelnika Generalštaba njegovih pomoćnika, ali da on po mom sudu nema uporište u nečemu što predstavlja vitalnu snagu Vojske Srbije.\nNa osnovu toga, moj sud je da on nema poziciju da upotrebom vojske može da uradi bilo šta u svoju korist, osim da to bude manifestno, kao na paradama ili na osnovu saopštenja Generalštaba i Ministarstva odbrane i to je njegov vrhunac upotrebe ili zloupotrebe vojske.\nAli, naravno, iz toga proizilazi da on nema poziciju na osnovu koje može na bilo koji način, niti postoje takve okolnosti, da upotrebom Vojske Srbije ugrozi bilo koga izvan granica Srbije.


RTCG - Radio Televizija Crne Gore - Nacionalni javni servis :: Region :: Dodik će pozvati Srbe u Americi da glasaju za Trampa\n"REALAN POLITIČAR" 15. 07. 2019. 08:23 >> 08:28 12\nPredsjedavajući Predsjedništva BiH Milorad Dodik rekao je da će pozvati Srbe u Americi da glasaju za Donalda Trampa za novi mandat na predsjedničkim izborima i navodi da ga je uvijek podržavao, iako mu je američka administracija uvela sankcije.\nDodik je u intervjuu za Danas rekao da u kontinuitetu podržava Trampa i da misli da je "realan, racionalan političar" i veliki lider koji je Americi vratio ekonomsku stabilnost.\n"Bez obzira što trpim posljedice zbog podrške njemu i što mi je američka administracija sa kojom i on sam ima problema uvela sankcije, misim da je dobro da on ponovo pobijedi na izborima", rekao je Dodik.\nDodao je da će kada dodje vrijeme poslati poruku svim Srbima koji imaju pravo glasa u Americi i kojima je važno šta on kaže, da glasaju za Trampa.\nDanas podsjeća da je Dodik uz mađarskog premijera Viktora Orbana jedini zvaničnik sa ovih prostora koji je pružio javnu podršku Trampu tokom kampanje za predsjedničke izbore 2016. godine.


Polemika na početku sednice parlamenta\nNarodni poslanici nastavili su raspravu o pojedinostima na Predlog zakona o strancima.\nPoslanik SNS-a Veroljub Arisić je rekao da mu je žao što su "stranke raspalog DOS-a" i onih koje se predstavljaju kao nacionalno opredeljene odustale od političke borbe, aludirajući na mali broj prisutnih poslanika.\nGovoreći o amandmanu koji je predložio, Arsić je naveo da je želeo da pokaže da su vrata za sve investitore u Srbiji otvorena, ali je primetio da ima onih koji ne shvataju u kakvoj se situaciji nalazila srpska privreda i da je potrebno još puno rada da se dostignu standardi koje građani očekuju.\n"Ovde provejava duh da Vlada podstiče samo strane investitore što nije tačno, ali problem je što su mnogi domaći stekli kapital u pljačkaškoj privatizaciji. Takvi ljudi koji su kupovali fabrike da bi rasprodavali imovinu i pravili zgrade neće da ulažu u spsku privredu", primetio je Arsić.\nUpitao je "nacionalne" stranke koje se protive dolasku stranih investitora, da li se to odnosi i na ruske i kineske investicije, a predstavnike proevropskih stranaka pitao je da li su protiv investitora iz EU, uz poruku da se odluče šta žele.\nKako je rekao, svi su u parlamentu manje više učestvovali u vlasti, a građani, dodao je Arsić, mere ne samo šta se kaže već kakvi su rezultati, te zaključuje da je upravo na osnovu rezultata SNS pobedila u Beogradu. "Gospodi iz DOS-a" je zato poručio da se bave politikom, a ne interesima tajkuna.\nPoslanik SRS-a Miljan Damjanović kritikovao je predsedavajućeg Vladimira Marinkovića zato što, kako je rekao, nastavlja praksu od juče, jer nije opomenuo Arsića koji je licitirao koje su stranke prisutne.\nA jedina nacionalna stranka je u parlamentu i radi, rekao je Damjanović i dodao da je Arsić takođe govorio o "tajkunima iz DOS-a", čija je "perjanica Zoran Đinđić", a kome se, kaže, danas podiže spomenik.\n"Nekada su govorili ko je bio Đinđić, a danas ga nazivaju reformatorom. Morate da se odredite. Vi ste nastavljači politike Zorana Đinđića – mafijaša, kriminalca, tajkuna. Sličan se sličnom raduje", rekao je Damjanović.\nArsić se obratio predsedavajućem Marinkoviću rekavši da nije opomenuo Damjanovića, jer se nije pridržavao Poslovnika o radu i dodao da "se vidi ko čiju ideologiju poštuje"\n"Kada neko dođe u skupštinu sa žutom košuljom (Miljan Damjanović), koja je simbol DS, nešto mu baš i ne verujem", rekao je Arisić.\nNa to je reagovala Vjerica Radeta iz SRS-a, koja je rekla predsedavajućem da je trebalo da skrene pažnju Arsiću da ne komentariše kako je neko obučen.\n"Ne sme da se progovori ovde nešto što vama ne odgovara, sad ne može ni da se obučemo kako hoćemo. Vi se zaista nenormalno ponašate", poručila je Radeta.\nRadeta je Marinkoviću, koji je član SDP-a Rasima Ljajića, poručila da se ne plaši i da ta stranka neće biti izbačena iz koalicije ako je to razlog zbog kojeg ima dvostruke aršine.\n"Izmenjali ste sve do 2000. do danas. Opušteno. Neće da vas izbace iz koalicije", rekla je Radeta.\nIsključujući joj mikrofon, Marinković je rekao Radeti da nije u redu da kaže poslanicima da "nisu normalni" i da to nije u duhu parlamentarizma, na šta mu je poslanica SRS-a odgovorila da "ništa što on radi nije u duhu parlamentarizma".\nMarinković je predložio da se više ne komentarišu košulje nego da se nastavi sa konstruktivnijom raspravom.\nDejan Nikolić iz DS-a je pozvao predsedavajućeg da ne dozvoli da se vređa ubijeni premijer koji je, kaže, dao život za zemlju.\n"Ne mislim da se vi nenormalno ponašate, ali mislim da se niste ponašali u skladu sa Poslovnikom... Da vas ne podsećam ko je bio Đinđić, a ko SRS. Vlada koju vi podržavate je položila venac na spomen-ploču", rekao je Nikolić.\nPoslanik SDS-a Marko Đurišić rekao je Marinkoviću da ima dvostruke aršine i da je on juče dobio opomenu jer je rekao "Nebojša iz Beograda", ali ne i drugi poslanici vlasti danas koji su se uvredljivo izražavali.\n"Ako ste toliko jaki, imate 40, 50 odsto imajte onda isti aršin prema svima... Nemojte da klimate glavom, nego izrecite opomenu poslaniku koji je izrekao uvredljive izraze", rekao je Đurišić.\nGuteres sa zabrinutošću primio vest o vojsci Kosova 9\nHan: Prekinuti sa provokacijama i vratiti se dijalogu 10\nSB UN u ponedeljak, Zapad traži zatvorenu sednicu 24\nVučić: Znaćemo da zaštitimo svoj narod, spreman sam da idem na sednicu Saveta bezbednosti (video) 32


Lažne pretnje bombama preko foruma Radija 021 | Autonomija\nLažne pretnje bombama preko foruma Radija 021\nU pismu je bilo navedeno da su bombe postavljene u prostorije Agencije za privatizaciju, Gradskog odbora stranaka G17 plus i Srpskog pokreta obnove, Tržnom centru Bazar, zgradi Apolo centra, u studentskim domovima, na nekim pijacama, u nekim vrtićima i školama\nGrupa koja se predstavlja kao “Hrišćanska demokratska akcija” uputila je danas lažne pretnje da su na više lokacija u Novom Sadu postavljene bombe.\nTa grupa je pretnje uputila preko internetskog foruma Radija 021, a rukovodstvo tog radija tekst pretećeg pisma prosledilo je policiji, koja ih je proverila i zaključila da su bile lažne.\nU pismu je bilo navedeno da su bombe postavljene u prostorije Agencije za privatizaciju, Gradskog odbora stranaka G17 plus i Srpskog pokreta obnove, Tržnom centru Bazar, zgradi Apolo centra, u studentskim domovima, na nekim pijacama, u nekim vrtićima i školama.\nU pismu je navedeno da na taj način želi da se skrene pažnja na “najteže stanje u kome se nalaze svi narodi Balkana a posebno naši grčki prijatelji”.\nU Radiju 021 novinarima je rečeno da policija ispituje sa koje je kompjuterske adrese poslato preteće pismo.


Uskoro će se znati u kojoj opštini će biti pogon za pakovanje meda | Poljosfera\nUskoro će se znati u kojoj opštini će biti pogon za pakovanje meda\nOdluka o tome u kojoj opštini će biti podignut pogon za pakovanje meda koji udruženo planiraju da izgrade pčelari, biće doneta 26. oktobra.\nOvo je izjavio ministar poljoprivrede i zaštite životne sredine Branislav Nedimović prilikom posete Gadžinom Hanu.\nNakon razgovora s proizvođačima meda u Gadžinom Hanu, koji se tim poslom bave profesionalno, ali i iz hobija, Nedimović je kazao da je pčelarima odao priznanje, jer su se međusobno „uvezali“ i pokušavaju da naprave pogon gde bi pakovali svoj med i odakle bi ga plasirali na domaće i inostrano tržište.\n– Ovo je jedinstven primer gde se ljudi koji se bave istom proizvodnjom sami povezuju i pokušavaju da naprave nešto što će im dati dodatnu vrednost i što će im doneti mnogo više novca nego što su imali do sada, kazao je Nedimović.\nPrema njegovim rečima, potražnja za srpskim medom je velika i ovakvo udruživanje proizvođača iz Gadžinog Hana, Bujanovca, Aleksinca, ali i iz drugih gradova doprineće da se proizvodnja meda u Srbiji još više poveća.\nMinistarstvo poljoprivrede i zaštite životne sredine će različitim merama podrške, poput subvencija po košnici ili za nabavku opreme koja se primenjuje u pčelarstvu, pomoći da se ta proizvodna grana razvije, naglasio je ministar, podsetivši da se trenutno vraća 40 odsto uloženih sredstava za nabavku opreme i da se daje 600 dinara podsticaja po košnici.\nNedimović je precizirao da se u najsiromašnijim opštinama Srbije pčelarima vraća 55 odsto uloženih sredstava za nabavku opreme. Napomenuo je i da su se 32 opštine javile na poziv pčelara lokalnim samoupravama da im dostave ponude za izgradnju pogona za pakovanje meda.


Na računima Infostana ubuduće i firma čija deponija se zapalila u Vinči | Nova Ekonomija\nNa uplatnicama beogradskog Infostana od septembra će se nalaziti i naknada za gradskog partnera u odlaganju i tretmanu smeća, preduzeća Beo Čista Energija, javile su Večernje novosti. To preduzeće će tretirati otpad u svom novom postrojenju i spalionici koje gradi pored deponije u Vinči, koja je ovih dana gorela i izazvala nezapamćeno zagađenje vazduha u Beogradu.\nTa francusko-japanska kompanija, koja je procesom javno-privatnog partnerstva preuzela deponiju, prethodno je saopštila da čeka dozvolu Ministarstva za zaštitu životne sredine kako bi preuzela punu nadležnost nad deponijom u Vinči.\nUkupan iznos komunalija za smeće koje plaćaju građani, kako se dodaje, za sada ostaje isti, jer će se preraspodela sredstva realizovati samo između JKP Gradske čistoće i Beo Čiste Energije.\nDosadašnja cena od 6,60 dinara po kvadratu domaćinstva, koju sada plaćaju sugrađani, na računima će se razdeliti na način da 5,61 dinara po kvadratu stoji na odeljku za Gradsku čistoću i ostatak od 0,99 do 6,60 dinara po kvadratu će stajati za Beo Čista Energija.\nNovi cenovnik, kako je naglašeno, usvojen je nedavno na nadzornom odboru Gradske čistoće.\n"Do sada smo mi obavljali celokupnu uslugu. Otkako je 2. avgusta Beo Čista Energija preuzela novu deponiju, mi ćemo biti operater za sakupljanje i odnošenje smeća, dok će oni raditi tretman i odlaganje. Za građane cena ostaje ista, ali će se sredstva koja smo dosad uzimati, deo njih, prosleđivati privatnom partneru" - navode u Gradskoj čistoći.\nPrema podacima Privredne komore Srbije (PKS) Beo Čista Energija je registrovala svoju delatnost u oblasti snabdevanja vodom, upravljanja otpadnim vodama, kontrolisanja uklanjanja otpada i sličnim aktivnostima.\nJedan od predstavnika Beo Čiste Energije je Vladimir Milovanović, bivši generalni direktor kompanije Energoprojekt.\nMilovanović je bio direktor te nekada veoma važne kompanije i u martu 2017. godine kada je akcije te kompanije kupovala firma Napred razvoj, vlasnika Dobroslava Bojovića.\nMilovanović je pre nekoliko dana izjavio genciji Beta da ta firma još čeka dozvolu Ministarstva za zaštitu životne sredine o preuzimanju stare deponije u Vinči.\nDodao je da će do tada deponija biti u nadležnosti Gradske čistoće.\nNova ekološka načela EU: Ne bacaj, već popravljaj\nPrema podacima Privredne komore Srbije (PKS), vlasničku strukturu Beo Čiste Energije čine tri kompanije:\nI-Environment Investments Limited sa 40% udela,\nSuez Groupe S.A.S. sa 40% udela,\nMarguerite Waste Serbia S.À R.L. sa 20% udela.\nMarguerite je inače panevropski fond koji ulaže u obnovljive izvore energije.\nKrajem septembra 2017. godine Grad Begrad potpisao je ugovor o javno-privatnom partnerstvu sa predstavnicima konzorcijuma koji čine francuska kompanija Suez Groupe SAS i japanskom kompanijom Itochu I-Environment, o sanaciji gradske deponije u Vinči, koja je ovih dana gorela i izazvala veliko aerozagađenje.\nUgovorom na 25 godina tada je predviđeno da se u Beogradu razvije sistem za upravljanje komunalnim otpadom koji podrazumeva zatvaranje i sanaciju deponije Vinča i izgradnju kogenerativnog postrojenja za proizvodnju toplotne i električne energije od otpada koji ne može da se reciklira.\nPreduzeće Beo Čista Energija osnovano je za projektovanje, izgradnju, finansiranje, upravljanje i transfer projekta upravljanja čvrstim otpadom.\nOktobra 2019. godine Evropska banka za obnovu i razvoj (EBRD) obezbedila je kredit od 72,25 miliona evra za izgradnju postrojenja za proizvodnju energije iz otpada na novoj lokaciji u Vinči.\nInicijativa Ne davimo Beograd pre godinu dana pokrenula je pred Evropskom bankom za obnovu i razvoj postupak za procenu njene odgovornosti u finansiranju, kako je tada naglašeno, štetnog projekta izgradnje spalionice u Vinči.


SSP: Šarčević da podnese ostavku, komisija da utvrdi propuste | Autonomija\nSSP: Šarčević da podnese ostavku, komisija da utvrdi propuste\n"Vučić da obuzda svoje jurišnike koji su sudski gonili studente, zatim hapsili srednjoškolce, a sada satanizuju osnovce"\nStranka slobode i pravde (SSP) zatržila je danas od ministra prosvete Mladena Šarčevića da preuzme odgovornost zbog afere tokom polaganja male mature i podnese ostavku, a da premijerka Srbije Ana Brnabić oformi mešovitu radnu grupu koja će u najkraćem roku obavestiti javnost o propustima.\n„Od predsednika Srbije Aleksandra Vučića zahtevamo da obuzda svoje jurišnike koji su prvo sudski gonili studente, zatim hapsili srednjoškolce, a sada medijski satanizuju osnovce“, navodi se u saopštenju.\nU saopštenju se navodi da Šarčević nije uradio ništa da od napada političara iz vladajućih stranaka zaštiti decu koja su protestovala protiv nepravde i ocenjuje da ministar prosvete i „njegovi mentori“ pokušavaju politizacijom da skrenu pažnju sa „nesposobnosti“ države da sačuva testove.\n„Umesto izvinjenja maturantima i njihovim porodicama, Šarčević odgovorne traži među roditeljima, političarima iz opozicije i zaposlenima u štamparijama. Za takve jeftine spinove dobio je podršku od predsednice Vlade u kojoj sedi više ministara sa akademskim zvanjima stečenim na sumnjiv način, kao i od Aleksandra Vučića koji ga je i postavio za ministra“, naveo je SSP.\nPolaganje testa iz matematike u okviru završnog ispita za učenike osmih razreda odloženo je preventivno jer su se na društvenim mrežama pojavili testovi pisani rukom.


Sta-je-ekocid | Ekologija\nKada će zločini protiv prirode postati deo pravnog sistema i ko bi mogao da odgovara za ekocid? 0 Podeli PODELI TWEET POŠALJI E-MAIL\nTim stručnjaka iz oblasti kriminalističkog i ekološkog prava iz celog sveta, tokom prošle godine, pravno definisao "ekocid", kako bi stvorio temelj za napore da se kriminalizuje masovna šteta i uništavanje životne sredine.\nŽivotna sredina suočava se sa sve većim pritiskom, zbog toga je tim stručnjaka iz oblasti kriminalističkog i ekološkog prava iz celog sveta, tokom prošle godine, pravno definisao "ekocid", kako bi stvorio temelj za napore da se kriminalizuje masovna šteta i uništavanje životne sredine, piše Klima101.\nEkocid u doslovnom prevodu znači "ubijanje životne sredine", a ideju da se napravi pravna platforma za njegovo stavljanje van zakona inicirala je organizacija Stop Ecocide. U osnovi zamisao je jednostavna – niko ne treba da ostane nekažnjen zbog uništavanja prirodnog sveta. Razuman koncept, ali i radikalan, bar u pravnom pogledu.\nEkocid kao zločin u nadležnosti Međunarodnog krivičnog suda\nInicijatori kampanje smatraju da bi zločin trebalo da bude u nadležnosti Međunarodnog krivičnog suda (ICC). Ukoliko bi se to dogodilo, ekocid bi se pridružio genocidu, zločinima protiv čovečnosti, ratnim zločinima i zločinima agresije na listi najtežih zločina u svetu – koji su prethodno određeni Rimskim statutom.\nIako u nekim državama postoje zakoni koji regulišu specifične slučajeve zagađenja, u većem delu sveta ne postoji pravni okvir koji bi se bavio masovnom štetom i uništenjem životne sredine, tako da štetne aktivnosti velikih korporacija idu putem najmanjeg otpora, i gotovo po pravilu deluju najštetnije tamo gde postoji najmanja zaštita.\nIsprva, ekocid ne deluje upadljiv i zastrašujuć kao drugi najteži zločini definisani Rimskim statutom, ali u najvećim razmerama on ima potencijal uništenja koje može da pogodi živote stotine miliona ljudi.\nI naučna saznanja samo osnažuju argument, ali i dodaju na urgentosti čitave situacije. Istraživanja naučnika iz relevantnih oblasti pokazuju da zagađenje doprinosi zagrevanju planete, i indirektno utiče na otapanje polarnog leda, učestalije suše i šumske požare na kopnu, pojačane uragane i podizanje nivoa mora. Stručnjaci tvrde da će biti gore, a da su "razmere pretnji biosferi i svim njenim životnim oblicima – uključujući čovečanstvo – u stvari toliko velike da je teško da ih shvate čak i dobro obavešteni stručnjaci."\nU ovakvoj situaciji, u kojoj imamo pojavu sve većeg uništenja životne sredine i nove naučne uvide koji ukazuju koji su njeni dometi, pravnici imaju moralnu i profesionalnu obavezu da ispitaju pravne osnove za kriminalizaciju.\nIdeja potiče još iz sedamdesetih godina 20. veka i rata u Vijetnamu\nMada bi pravni okvir značio prvi konkretni korak, priznanje ekocida samo po sebi ne predstavlja novu ideju. Tokom 1970-ih, koncept je prvi put upotrebio švedski premijer Ulof Palme u osudi akcija vojske Sjedinjenih Američkih Država, koje su uništile šumu Vijetnama i narušile zdravlje više hiljada stanovnika upotrebom otrovne supstance Agent Oranž.\nU modernoj istoriji svakog od kontinenata, ljudi su ostavili trag u vidu masovnog uništavanja životne sredine koje je imalo efekta i na stanovništvo, lokalno ili globalno. Od krčenja šuma u Brazilu, preko eksploatacije nafte i upotrebe hidrauličnog frakturisanja (fracking) na području Severne Amerike, prekomernog ribarstva u zapadnoj Africi do uništavanja čitavih ekosistema u ratovima u Iraku i Avganistanu.\nTokom proteklih decenija pojavile su se debate među pravnicima oko kriminalizacije najtežih ekoloških zločina na međunarodnom nivou. Međutim, veći deo tog perioda ugavnom je odlikovala inercija i nedovoljna zainteresovanost stručnjaka i javnosti oko pitanja životne sredine. Tema ponovo oživljava tek 2010. godine kada je škotska advokatkinja Poli Higins pokrenula kampanju da ekocid bude priznat kao "zločin protiv mira".\nModerni napori za priznavanje ekocida kao zločina\nProšla je skoro još jedna dekada dok neko nije adresirao ovo pitanje sa državnog nivoa. Bio je to Vanuatu, mala ostrvska zemlja u južnom Pacifiku koja je ozbiljno ugrožena porastom nivoa mora. Njen ambasador je u decembru 2019. pred Međunarodnim krivičnim sudom u Hagu, zatražio da se uništavanje životne sredine proglasi zločinom.\nStručnjaci, okupljeni oko inicijative Stop Ecocide, kažu da je njihov nacrt, za čiju pripremu je bilo neophono šest meseci, tek prvi korak, a posao koji predstoji mogao bi da potraje godinama. Svakako, čini se da je danas ovaj problem konačno skrenuo pažnju donosilaca odluka i šire javnosti.\nNa prošlogodišnjoj Konferenciji Ujedinjenih nacija o klimatskim promenama, održanoj u Glazgovu, prva svetska skuptština građana, sastavljena od 100 ljudi iz celog sveta odabarnih lutrijom, iznela je stav da međunarodni sud treba da prizna ekocid.\nFrancuski predsednik Emanuel Makron, takođe, je zauzeo stav po ovom pitanju. On je spaljivanje amazonskih prašuma nazvao ekocidom i okrivio brazilskog predsednika Žaira Bolsonara za loše i nepromišljeno upravljanje važnim planetarnim resursom. Revoltirane vođe lokalnih domorodaca nisu čekale da se stvore pravni uslovi, već su bez odlaganja zatražili od Međunarodnog krivičnog suda da pokrene istragu protiv Bolsonara za zločine protiv čovečnosti.\nKo bi mogao da odgovara za ekocid?\nEkocid zvanično još nije kažnjiv, iako pojedinačne radnje koje dovode do njega mogu biti. Međunarodni pravnici zato rade na tome da se stvori pravni okvir koji bi ga jasnije definisao i svrstao kao peti zločin Rimskog statuta. Međutim, njihova kampanja se suočava sa dugim i neizvesnim putem, prožetim teškim pitanjima. Na primer, da li smo po predloženoj definiciji svi krivi za ekocid, jer na neki način svojim životnim stilom doprinosimo klimatskim promenama.\nIz organizacije Stop Ecocide objašnjavaju da, iako u nekoj meri možemo biti ogovorni, uglavnom to nije po sopstvenom izboru. Ističu i da predloženi zakon o ekocidu nema za cilj da kazni krajnje korisnike i obične građane, već donosioce odluka na najvišem nivou, one za koje se ustanovi da su svesno činili zločin.\nKljučno je i to da, bilo kakav dodatni amandman na Rimski statut, prvo mora da predloži jedna od zemalja koje su ga potpisale. Zatim treba da ga odobri dve trećine zemalja.\nDobra vest je da postoje zemlje koje bi mogle biti spremne da pokrenu priču. U decembru 2021. godine, velika većina u belgijskom parlamentu glasala je za priznavanje ekocida kao međunarodnog zločina. EU je ohrabrila svoje države članice da promovišu kriminalizaciju ekocida u domaćim sudovima i da vode kampanju za njegovo priznanje u međunarodnim sudovima.\nNeophodno je da životna sredina dobije zaštitu u međunarodnom pravu\nNovi strahovi od ekoloških katastrofa rastu među humanitarnim stručnjacima i ekološkim organizacijama od kako je započela ruska invazija na Ukrajinu i kako se u medijima pojavljuju vesti o rizicima borbi koje se vode u blizini nuklearnih elektrana. Bez obzira na to kolike su realne pretnje i šanse da se najcrnji scenario obistini, pitanje odgovornosti prema životnoj sredini ostaje da visi u vazduhu nad celom planetom, i čini se, ne planira da čeka novu deceniju da ponovo dođe na dnevni red.\nIako neki stručnjaci smatraju da ekocid ne može u potpunosti da se spreči, ni donošenjem zakona na najvišem nivou međunarodnog prava, većina se slaže da bi njegovo priznanje kao zločina dalo mogućnost Međunarodnom krivičnom sudu da dodeli i naredi reparaciju žrtvama, i da bi to bio važan korak unapred.\nUjedno to je i ključno ograničenje suda u onome što može da uradi sam. Značajnija obnova životne sredine nakon ekocida zahteva čitav niz učesnika, uključujući nacionalne vlade i korporacije, koji možda nisu voljni da sarađuju. A pošto Međunarodnu krivični sud nema jurisdikciju nad korporacijama, ne može zahtevati šire promene u korporativnoj praksi koje mogu da nanose štetu životnoj sredini.\nSvakako, uključivanje međunarodnog prava u borbu za ekološku pravdu bi omogućilo da se ekocid tretira kao zločin koji menja život na izuzetno destruktivan način. Ovo bi u nekoj meri moglo da spreči vlade sveta da sarađuju sa korporacijama koje predstavljaju veliki rizik za životnu sredinu. U periodu kada smo suočeni sa klimatskom krizom i masovnim gubljenjem biološke raznolikosti moramo razmatrati sve alate koji su nam dostupni, a zakon bi morao da bude među najvažnijim.\nŽivotna sredina Zaštita životne sredine Ekocid Ekologija


"Paket za novorođenu bebu" - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac "Paket za novorođenu bebu"\n"Paket za novorođenu bebu"\nsreda, 18 maj 2011 11:50\nU okviru obeležavanja ''Nedelje Crvenog krsta'' u kragujevačkom porodilištu organizovana je tradicionalna akcija darivanja beba rođenih od 8. do 15. maja. Svaka beba rođena u ovom periodu od ''Crvenog krsta'' Srbije i Gradske organizacije u Kragujevcu dobiće paket, koji sadrži i artikle namenjene porodiljama.\nAkcija ''Paket za novorođenu bebu'' počela je 11.maja kada su porodilište napustile bebe rođene prvog dana Nedelje ''Crvenog krsta''.\nDo sada su darivane 33 bebe, od kojih sedam danas. Do kraja akcije, koja se završava sutra, kada će iz porodilišta izaći bebe rođene 15.maja, pakete će dobiti ukupno oko 40 novorođene dece. Zanimljivo je da u petak, 13-tog u kragujevačkom porodilištu nije rođena ni jedna beba.


Prioriteti Udruženja civilnih žrtava rata općine Bugojno – RTV Bugojno\n-U toku su pripreme za izradu dokumentacije za izgradnju spomen obilježja,a radi se na tome da što prije dobijemo idealni projekt spomen obilježja na kojem će biti imena svih civilnih žrtva rata Općine Bugojno, stradalih u ratnom period 1992-1995. godina. Izgradnja je planirana u Šehidskom mezarju, a da bi projekt bio realiziran potrebna je pomoć mnogih.\nOvom prilikom pozivamo Općinu Bugojno, Javna preduzeća,i ustanove te predstavnike svih nivoa vlasti u Federaciji BiH, kao i sve zainteresirane koji žele pomoći u izgradnji spomen obilježja,da novac mogu uplatiti na račun udruženja, u Privrednoj banci Sarajevo, čiji je broj :1011300000257605, s naznakom „Za izgradnju spomen obilježja Civilnim žrtvama rata Općine Bugojno”, kaže Adel Tukar, predsjednik Udruženja građana civilnih žrtava rata općine Bugojno.\nPredsjednik “Udruženja građana civilnih žrtava rata općine Bugojno“ Adel Tukar se zahvalio Lutriji BiH na financijskoj pomoći, naglašavajući, da je kupljena oprema koja je bila potrebna za rad udruženja. Takodjer, zahvalnica je upućena i premijeru SBK Tahiru Lendi, na podršci i pomoći u realizaciji svih aktivnosti, Izvršnom odboru MIZ Bugojno, predsjedniku prof. Harisu Mujiću za dodjelu načelne saglasnosti za izgradnju spomen obilježja CZR-a, načelniku Hasanu Ajkuniću, koji redovno podržava rad udruženja, RTV Bugojno i portalu Bug.ba, kao i svima koji su podržali rad Udruženja, a obećali su pomoć i u narednom periodu.\nU saradnji sa istim Udruženjima gradova SBK, trenutno, se radi na registraciji Kantonalnog saveza CŽR-a SBK, čije će sjedište biti u Bugojnu. Cilj je poboljšati, trenutni, položaj civilnih žrtava rata, saznajemo u bugojanskom Udruženju CŽR-a.


Air France-KLM: Tek pola linija donosi profit - Aviatica\nAir France-KLM: Tek pola linija donosi profit\nAir France-KLM ima tek polovinu profitabilnih linija u interkontinentalnom saobraćaju. U ovoj kompaniji se nadaju da će taj procenat uspeti da podignu na 80.\nDatum / Date: 16.07.2015.\nTek polovina svih dugolinijskih linija koje obavljaju dva prevoznika unutar Air France-KLM grupe donose profit, tvrde u ovoj kompaniji.\nTo je u razgovoru za najstariji francuski poslovni dnevnik Le Échos izjavio Frederic Gagey, generalni direktor francusko-holandske avio kompanije.\n„Ako ne budemo postigli dogovor sa kabinskim osobljem koji će obezbediti smanjenje troškova bićemo prinuđeni da neke linije u inter-kontinentalnom saobraćaju ukinemo“, rekao je on\nSredinom juna u kompaniji su objavljene nove mere koje podrazumevaju dodatno rezanja troškova, a tokom zimskog reda letenja biće ukinute neke destinacije koje nisu profitabilne Stavanger, Verona, Vigo, Kuala Lumpur, dok će broj letova na linijama ka Rusiji, Brazilu i Japanu biti redukovan.


Rakić: Srbi moraju pod jedan barjak, bolje da bitku vodimo u institucijama nego na mostovima - Kosovo Online\n18. Januar 2021. • 09:48\nOn objašnjava odluku o učešću na izborima, uprkos tome što se pokazalo da albanske vlasti ne poštuju dogovore. Kaže da Srpska lista od osnivanja ima jasne ciljeve - da se svi Srbi na KiM, pod jednim barjakom, zajedno sa državom Srbijom i predsednikom Aleksandrom Vučićem, bore za zaštitu interesa našeg naroda i drugih nevećinskih zajednica.\nKod političara u Prištini primetio sam obrazac u ponašanju - čim je nešto dobro za Srbe, oni to sabotiraju. U poslednjem mandatu uspeli smo, zahvaljujući svojoj snazi u parlamentu, da neke stvari pomerimo sa mrtve tačke, jer smo pokazali da ne mogu da potkupe ili ucene naših deset poslanika. Zato je i na ovim izborima preko potrebno da svi mandati budu u rukama Srpske liste, a ne nekih Srba koji bi da šuruju sa onima koji nam ne misle dobro.\nKako komentarišete sve češće najave albanskih političara o izmeni Briselskog sporazuma, sa ciljem da se iz njega "izbaci" ZSO?\nGoran Rakić prevremeni izbori Skupština Kosova ZSO\nVerovatno misliš na institucije Republike Srbije?\nPredsednik Srpske Liste je bio jasan. Institucije sistema države u kojoj žive gde plaćaju porez, komunalije, gde primaju penziju gde se zapošljavaju i gde mogu da ostvare sve ono što im matica ne može priuštiti. Plebisitarnim izlaskom na izbore i glasom za Srpsku Listu je postignuto da pojedinci poput Rade Trajković i Rašića ne prodaju srpske interese poput blokiranja tužbe za oštetu otete imovine i zabrane povratka ili prodaje hidrolektrane Radavac... Sada Srbi imaju prioritet u državnoj upravi. Imaju apsolutnu vlast u deset opština. Uostalom svi Srbi sa KiM su shvatili važnost Srpske Liste pa se broj glasača sa 30-tak hiljada na prvim izborima gde je učestvovala SL popeo na 90.000 na izborima za srpsku narodnu skupštinu a ako Bog da na sv. Trifuna izaći će svih 120.000 i tako osvojiti ne samo deset obaveznih već i možda još 5-6 mesta više.\nUostalom, od kako je Srpska Lista u parlsmentu oborila je tri puta Kurtijevu vladu i opet će ako bude sreće sprečiti Kurtija da formira vladu.\nMiodrag You dream\nRakić: Zabranom ulaska Petkoviću Priština ne može da pokida pupčanu vrpcu koju imamo sa Beogradom\nZabrana ulaska na Kosovo koju je Priština jutros izrekla direktoru Kancelarije za Kosovo i Metohiju Petru Petkoviću osudio je predsednik Srpske liste Goran Rakić, ističući da takva odluka "neće moći da preseče pupčanu vrpcu kojom su Srbi sa Kosova povezani sa Beogradom".\nRakić: Braći i sestrama od srca čestitam Dan Republike Srpske\nRakić doneo pomoć u poplavljene srpske sredine


Irački Kurdi glasaju na referendumu\nPredsednik iračkih Kurda, Masud Barzani, maše tokom mitinga podrške referendumu koji se održava 25. seprembra 2017, Zako, Iraq, 14. septembra 2017.\nIrački Kurdi glasaju u ponedeljak na referendumu za nezavisnost za koju se očekuje da će u velikom procentu biti podržana, dok se suočavaju sa negodovanjem iz Bagdada, kao i susednih zemalja i Sjedinjenih Država.\nMasud Barzani, predsednik poluautonomnog kurdskog regiona u severoistočnom Iraku, pozvao je pet miliona birača sa pravom glasa da glasaju u miru.\n"Postigli smo zaključak da će nam nezavisnost omogućiti da ne ponovimo tragedije iz prošlosti", rekao je na konferenciji za novinare u nedelju, u Erbilu. "Partnerstvo sa Bagdadom nije uspelo i mi mu se nećemo vraćati".\nZvanični rezultati se očekuju u utorak. Glasanje "za" neće povući za sobom deklaraciju o nezavisnosti, već će pre poslužiti kao prvi korak u pregovorima o odvajanju.\nArhiva - Fotografija snimljena 23. novembra 2015, na kojoj se vide avioni na pisti Međunarodnog aerodroma Erbil, u glavnom gradu severne kurdske autonomne oblasti\nBarzani je rekao za Persijski servis Glasa Amerike prošle nedelje da će, nakon referenduma, kurdska vlada započeti diskusiju sa iračkim zvaničnicima o temama kao što su demarkaciona linija, podela prirodnih resursa i vremenski raspored proglašenja nezavisnosti. Barzani je procenio da je tranziciono vreme biti između jedne i dve godine.\nKurdi i iračka vlada imaju dugotraje sporove nad nalazištima nafte i oko toga ko kontroliše nekoliko glavnih gradova u regionu.\nKurdski uposlenik priprema kutije za glasanje za referendum 25 septembra u Erbilu, Irak, 24. septembra 2017.\nPred glasanje u nedelju, irački premijer Hajder al-Abadi naredio je kurdskom regionu da preda kontrolu nad njihovom granicom i aerodromima i pozvao druge zemlje da ne uvoze kurdsku naftu.\nSusedni Iran, koji poput Sirije i Turske ima veliku kurdsku populaciju, takođe je obustavio sve letove ka iračkom kurdskom regionu.\nVlade Irana i Turske izrazile su protivljenje referendumu o nezavisnosti u straju da bi to moglo da podstakne slične separatističke težnje u njihovim zemljama.\nTurska se tri decenije bori protiv kurdskih pobunjenika na jugoistoku zemlje i tursko Ministarstv spoljnih poslova odbacilo je glasanje kao ilegalno i nelegitimno. Ono je saopštilo da zemlje ne bi trebalo da priznaju akciju Kurda i upozorilo da će Turska "preduzeti sve mere koje proističu iz međunarodnog prava" ukoliko teroristi budu pokušali da iskoriste okolnosti proizašle iz referenduma i zaprete turskoj nacionalnoj bezbednosti.\nDruge nacije, poput Sjedinjenih Država, saopštile su da se protive referendumu na terenu i da to pomera fokus sa borbe protiv grupe Islamska država.\nPersijski servis Glasa Amerike učestvovao je u pisanju ovog izveštaja.


DNR: U napadu ukrajinske vojske poginula tri ustanika - 19.04.2019, Sputnik Srbija\nDNR: U napadu ukrajinske vojske poginula tri ustanika\nUkrajinska vojska je pokušala da prodre na teritoriju samoproglašene Donjecke narodne republike. Tokom borbi su poginula tri ustanika, saopštio je predstavnik... 19.04.2019, Sputnik Srbija\nevropa, vesti, svet, ukrajina, dnr, danil besonov\n22:06 19.04.2019 (Osveženo: 16:37 20.04.2019)\n© AP Photo / Mstyslav ChernovUstanici u Donjecku\nUkrajinska vojska je pokušala da prodre na teritoriju samoproglašene Donjecke narodne republike. Tokom borbi su poginula tri ustanika, saopštio je predstavnik Uprave DNR Danil Besonov.\n„Protivnik ne odustaje od pokušaja da zaoštri situaciju na liniji fronta uoči drugog kruga izbora za predsednika Ukrajine. Oko 18.00 časova, nadajući se da je našim zaštitnicima popustila pažnja, protivnik je uz pomoć dve diverziono-obaveštajne grupe od po 10 do 12 ljudi pokušao tajno da prodre na teritoriju republike u oblasti naselja Oktjabr“, rekao je Besonov.\nPrema njegovim rečima, „tokom nerazumnog pokušaja protivnika da zauzme položaje ustanika“ poginula su četvorica, a ranjena petorica ukrajinskih vojnika.\n„Nažalost, u borbi su trojica naših heroja dala svoje živote ispunjavajući dužnost zaštite republike… Dejstva ukrajinske strane usmerena su na propast drugog kruga izbora za predsednika Ukrajine, u kojima je pobeda Petra Porošenka malo verovatna“, rekao je Besonov.


Svjetska banka:Izbjeći zamku labave finansijske politike za oporavak – Bankar.me\nJanuary 14, 2021 BANKE, Članci, Ekonomija, FINANSIJE, SVE VIJESTI, SVIJET Leave a comment\nPotpredsjednica Svjetske banke Ana Bjerde smatra da finansijska kriza iz 2008. može biti izvor važnih pouka za kreatore politika koji u 2021. planiraju oporavak od kovida-19, i poručuje da evropske zemlje u razvoju treba da izbjegnu zamku labave finansijske regulative i nemarnog povećanja dugova.\n“Tada su zemlje centralne i jugoistočne Evrope bile među najteže pogođenima. U periodu prije krize, velike banke iz eurozone ušle su na lokalna tržišta kupujući domaće finansijske institucije. Uz podršku takvih matičnih banaka, masa kredita počela je da raste velikom brzinom i sa niske osnove”, napominje ona.\nTa kreditna ekspanzija, primjećuje Bjerde, bila je praćena povećanjem cijena nekretnina i rastom dugova fizičkih i pravnih lica, jer je želja za približavanjem životnom standardu najbogatijih zemalja članica EU navela građane i privredu da se zaduže više nego što su mogli da izdrže.\n“Globalna kriza je naprasno prekinula tokove kapitala u regionu i pretvorila dotadašnji period rasta u recesiju. Kreditna ekspanzija se preokrenula u pad, cijene nekretnina su se sunovratile, ekonomski rast je zaustavljen a problematični krediti (NPL) su zabilježili rast. Tokom naredne decenije, veliki dio ovog regiona ostao je zarobljen između slabog privrednog rasta i osrednjih rezultata finansijskog sektora”, dodaje potpredsjednica SB.\nDanas, kada se države hvataju u koštac sa ekonomskim efektima kovida-19, kreatorima politika u evropskim zemljama u razvoju bilo bi, ističe Bjerde, korisno da se prisete teškom mukom stečenih pouka iz 2008.\nPrema njenim riječima, kriza kovid-19 je dobar kandidat za titulu najtežeg ekonomskog udara tokom naših života.\nMeđu posljedicama tog udara se, kaže, nazire i već poznata povratna sprega: visok stepen zaduženosti i oslabljen rast produbiće u narednim mjesecima osjetljivost finansijskog sektora.\n“Tačno je da su banke u evropskim državama u razvoju ušle u krizu izazvanu kovidom-19 sa jačim amortizerima likvidnosti i kapitala nego što je to bio slučaj pre globalne finansijske krize, ali su i sada daleko od imunih”, navodi Bjerde.\nUpozorava, međutim, na to da što pandemija duže bude trajala, to je vjerovatnije da će privreda i građani zapadati u teškoće u smislu nemogućnost izmirenja obaveza.\n“Kreatori politika moraju da reaguju pre nego što domino efekat rasta NPL-ova uhvati maha a države se suoče sa dubokim finansijskim krizama. Za to je potrebno preduzeti četiri dalekosežne mjere”, poručuje Bjerde.\nKao prvo navodi da porast NPL-ova zahtijeva proaktivan i koordiniran odgovor javnih politika. Ako se banke protive otpisu nenaplativih plasmana i nastavljaju da kreditiraju “zombi” preduzeća, nastupiće duža i teža kreditna kriza, smatra ona.\nDodaje da će odlaganje rešavanja NPL-ova učiniti lošu situaciju još gorom, te da kreatori politika i bankari moraju da reaguju što je prije moguće kako bi spriječili da se taj problem otme kontroli.\n“Kao drugo, nadzorne institucije bi trebalo da rade sa najizloženijim bankama i da se staraju da one posjeduju dovoljne rezerve za gubitke po osnovu kredita”, naglašava Bjerde uz preporuku da bi kreatori politika trebalo da se odupru pritisku da relaksiraju postojeća pravila.\nPopustljivim nadzorom se, konstatuje ona, ne rješavaju osnovni nedostaci, već se problemi samo prenose u budućnost. Da bi na ubjedljiv način obezbijedili poštovanje pravila, regulatorni organi mogu da sprovode stres-testove kojima će utvrditi koje su banke nedovoljno kapitalizovane.\nTreća prioritetna mjera, po mišljenju Bjerde, jeste izrada izlazne strategije, odnosno vremensko i plansko ukidanje otpusta dugova i moratorijuma na otplatu kredita.\n“Zemlje istočne i jugoistočne Evrope su hitno uvele te mjere po izbijanju kovida-19 i one su dale dobre rezultate. Međutim, zadržavanje tih rješenja na snazi podrazumijeva skrivene troškove. Njima se može oslabiti finansijska disciplina dužnika i produžiti život firmama koje su i prije pandemije bile u teškoćama”, napominje ona.\nBjerde priznaje da ne postoje jednostavni odgovori na pitanja kada i kako ove mjere treba postepeno ukidati, ali predočava da bi opšte pravilo trebalo da bude eliminisanje tih mjera čim to uslovi dozvole.\nNa kraju, kao četvrti važan korak za što bezbolniji izlazak iz krize navodi potrebu reprogramimranja kredita firmama koje su u teškoćama a koje su potencijalno održive.\n“Nasuprot tome, reprogramiranje kredita neodrživih korisnika samo će odložiti neizbježne gubitke. Neće biti sasvim izvjesno ko može da preživi a ko ne. Biće potrebno sprovođenje procjene kako bi se utvrdilo koje su firme ‘izgubljeni slučajevi” a koje su održive, kao i koje se nalaze negde između te dvije kategorije. Time će se pomoći da se kapital oslobodi iz sektora koji ne ostvaruju adekvatne rezultate a dinamičnijim firmama obezbijedi zamajac da ponovno pokrenu privredni rast”, zaključuje Ana Bjerde, potpredsjednica Svjetske banke.\nPOJMOVIana bjerde korona kriza Svjetska banka\nPrevious Branko Barjaktarović novi direktor Agencije za nadzor osiguranja\nSljedeći Kina predstavila superbrzi voz koji ide 620 kilometara na sat (VIDEO)\nHoće li bogati morati da plate “korona porez”?


Zakon o radu u Srbiji zaposlio 110.000 ljudi – Bankar.me\nZakon o radu u Srbiji zaposlio 110.000 ljudi\nJuly 30, 2015 MAKRO, PLANETA, REGION, SVE VIJESTI Leave a comment\nMinistar za rad Srbije Aleksandar Vulin izjavio je da je primjenom novog Zakona o radu, u proteklih godinu dana, u Srbiji povećan broj zaposlenih za 6,5 odsto.\nTo je jedan od najvažnijih efekata u primjeni tog zakonskog propisa, rekao je Vulin novinarima prilikom posjete somborskoj fabrici “Fiorano”, u kojoj je u proteklih godinu dana posao našlo 500 novih radnika, uglavnom žena.\nNapominjući da je, prema statističkim podacima, prije godinu dana u zemlji bilo 1. 623.317 zaposlenih, dok ih je danas na evidenciji 1.734.585, Vulin je rekao da je zadovoljan tim povećanjem, koje je očigledan efekat primjene Zakona o radu.\nOn je naveo da je, zahvaljujući novim zakonskim ovlašćenjima inspekcije rada, zaposleno novih 6.478 radnika na osnovu rješenja te inspekcije, kao i to da “skoro potpuno iskorijenjeno” zapošljavanje na osnovu ugovora o stručnom usavršavanju, gdje nisu plaćani doprinosi.\nZahvaljujući primjeni Zakona o radu, odnosno na osnovu rješenja odgovarajućih inspekcija, više od 3.500 ljudi je zaposleno po odgovarajućem ugovoru, čime je od nesavjesnih poslodavaca u državnu kasu unijeto 119 miliona dinara, kazao je Vulin.\n“Primjenom novog Zakona o radu ne samo da nije došlo do masovnog otpuštanja radnika, kao što se govorilo, nego je zaposlenost povećana za 6,5 procenata”, naglasio je ministar i dodao da je u proteklih godinu dana potpisano 15 kolektivnih ugovora u javnom sektoru i još šest kod poslodavaca, čime je, tvrdi, zaštićen ogroman broj radnika.\nTim zakonom su prvi put u Srbiji uvedena jasna pravila o tome kako se zasniva radni odnos i kako se gubi radno mjesto, istakao je ministar naglasivši da nije bilo masovnih otpuštanja niti smanjivanja broja zaposlenih na neodređeno vrijeme.\nPOJMOVIAgencija za privatizaciju Srbija Javni dug Srbije Srbija\nPrevious Od danas Windows 10 dostupan za besplatno preuzimanje\nSljedeći Raspisan novi tender za Boksite\nSrbija projektuje pun ekonomski oporavak


Ana Brnabić: Postoje dva kandidata za premijera Srbije | Vestinet.rs\nPočetna POGLEDI\tAna Brnabić: Postoje dva kandidata za premijera Srbije\n„Znam i ko je drugi kandidat, ali nije na meni da kažem ko je“, rekla je Brnabić na TV Pink.\n„To je kandidat iz naše stranke, iza koga bih ja stala u svakom trenutku. To je odlična, fenomenalna osoba, kojoj bih ja u svakom trenutku pružila podršku i to sam rekla i predsedniku Vučiću“, rekla je Brnabićeva.\nPredsednik Srbije Aleksandar Vučić najozbiljnije razmišlja o koaliciji za formiranje Vlade Srbije sa Aleksandrom Šapićem, izjavila je premijerka.\n„Ali, znam da ga ceni zbog borbenosti. Šapić je pokazao da želi i da ume da se bori i to je pokazao u trenucima kada se mnogi naši koalicioni partneri nisu tako borili, pre svega mislim na SPS“, istakla je Brnabićeva.\n„Preko stranih ambasada pokušavati je siguran način da ne budete u vladi. Sami su se isključili. Vučić ne voli da strane ambasade utiču na to ko će biti u vladi tako da ko god se pozove na njih neće biti član Vlade“, kazala je premijerka.\n„Srbija treba da nastavi kako je krenula, ljude koji se bore i Vučić jako predano razmišlja kako da napravi vladu koja će nastaviti da vodi zemlju u pravom smeru. Čini mi se da zbog toga građani mogu da razumeju koliko su teške odluke i zašto još uvek uz toliku podršku nije odlučio koji je budući sastav vlade“, ispričala je Brnabićeva.\nBrnabićeva kaže i da Vučić prezire ljude koji u inostranstvu govore loše o Srbiji i žale se strancima i one koji koriste državu ili „zajašu vlast“ kako bi to iskoristili za svoje sopstvene interese, i to bez obzira da li su politički neistomišljenici, kao što je Dragan Đilas koji je najbolji primer za to ili su to ljudi koji su njihovi koalicioni partneri iz SPS-a ili su iz SNS-a.\n„Za sve koji znaju Vučića znaju da on razmišlja samo o budućnosti Srbije i da mu lično ništa nije važno i ta odluka u vezi Vlade kada je bude doneo biće u najboljem interesu Srbije i građana naše zemlje“, kazala je Brnabić.\n„Sa tolikom podrškom, odgovornost niko od nas i ne može da razume i zato ne može da se zameri i može da se razume zašto se na vladu čeka“, ističe Brnabićeva.\nAleksandar ŠapićAleksandar VučićAna BrnabićpremijerVlada Srbijeкоалиција


Grenel: Nova era za Srbiju i Kosovo - Politički.rs\n“Sastanak u Beloj kući pruža mogućnost i otvara vrata ekonomskom razvoju i investicijama”, izjavio je za Nova.rs Ričard Grenel, specijalni izaslanik predsednika SAD za mirovne pregovore Kosova i Srbije, govoreći o sastanku koji će delegacije Beograda i Prištine održati 27. juna u Beloj kući.\nGrenel je za portal Nova.rs kazao da se Sjedinjene Države nadaju da će lideri Kosova i Srbije iskoristiti ovu priliku da se vrate dijalogu i započnu novu eru stabilnosti i prosperiteta.\n“Narodi ovog regiona ne zaslužuju manje od toga”, rekao je Grenel.\nOn je pre tri dana objavio na Tviteru da je dobio uverenja od vlada Kosova i Srbije da će privremeno zaustaviti kampanju povlačenja priznanja, odnosno zahteva za članstvo u međunarodnim organizacijama, kako bi se 27. juna sastali u Beloj kući.\nŠta će konkretno biti teme ovog razgovora i ko će doći na sastanak u Vašington još nije precizirano, a izvesno je da će se sa srpske strane na njemu pojaviti samo predsednik Srbije Aleksandar Vučić.\nZamenica predsednika Skupštine Kosova Arbrije Nagavci rekla je danas da kosovska delegacija koja će otići u Vašington na razgovore sa Srbijom još nema jasan razlog posete. U objavi na Fejsbuku, Nagavci je istakla da je čak i premijer Avdulah Hoti jasno dao do znanja da ne postoji dnevni red za teme o kojima će se razgovarati u Beloj kući.\nHoti od dijaloga očekuje članstvo u EU i UN, ukidanje Rezolucije 1244 i priznavanje nezavisnosti\nTagged: BELA KUĆA, DIJALOG, KOSOVO, RIČARD GRENEL, SAD


Ministar policije: Požar u kući novinara namerno izazvan - Sputnjik Srbija\n18:01 23 Jun 2021\nUživo: Kome će 13. dan Evropskog prvenstva doneti sreću? /uživo/\nMinistar policije: Požar u kući novinara namerno izazvan\n13:46 13.12.2018 Preuzmite kraći link\nMinistar unutrašnjih poslova Nebojša Stefanović rekao je da je napad na kuću novinara Milana Jovanovića za najoštriju osudu i da policija i tužilaštvo moraju naći počinioca.\nStefanović je novinarima, posle vežbe Vatrogasno-spasilačkih jedinica, rekao da je utvrđeno da je požar namerno izazvan i da postoji još nekoliko činjenica i okolnosti koje ne može zbog istrage da saopšti, prenosi RTS.\nNaveo je da je policija uzela izjavu od Jovanovića, a tokom dana biće saslušano još nekoliko osoba na koje je novinar ukazao.\nStefanović je poručio da oni koji prete, sprovode nasilje ili pale ljudima imovinu moraju da budu pronađeni i oštro kažnjeni kako bi građani videli da je tako nešto neprihvatljivo u Srbiji.\nMilan Jovanović, Nebojša Stefanović\n17:53 Kome će 13. dan Evropskog prvenstva doneti sreću? /uživo/


kultura – PodrinjeINFO\nApril 19, 2015 No Comments Podrinje PodrinjeINFO\nFestival glumačkih ostarenja amatera u Loznici koji se održava po deveti put otvoriće sutra 20. aprila domaćini, pozorište KUD „Karadžić“ izvođenjem predstave „Gospodin Foka“, koju je režirao Dragan Ostojić iz Kikinde. Do 27. aprila, kada se festival završava, publika će videti predstave pozorišta iz Velike Plane, Rakovice (Beograd), Despotovca, Smederevske Palanke, Kragujevca, Sente i Prokuplja. Nagrade će biti dodeljene najboljem glumcu i glumici, publika će imati priliku da bira\nMarch 01, 2015 No Comments Podrinje Tomislav Živanović\nLoznički pisac Nenad Ćorilić dobitnik je godišnje Vibove nagrade za najboljeg mladog satiričara u 2014. godini, koju dodeljuje list Politika. Svečana dodela nagrade VIB, koje se sastoje od specijalne plakete i novčanog iznosa, zakazana je za 6. mart u prostorijama ,Politike”. Ćorilić je rekao novinarima da se nagrada koja nosi ime po čuvenom satiričaru Vladimiru Bulatoviću Vibu, ne odnosi na pojedinačne aforizme, već za celokupan doprinos satiričnom stvaralaštvu. Ćorilić je diplomirao 2001. godine


Tri firme na štandu Regionalne privredne komore na sajmu u Budimpešti predstavile svoje proizvode | RTK\nTri firme na štandu Regionalne privredne komore na sajmu u Budimpešti predstavile svoje proizvode\nVinarija Ćosić iz Vitkova, firma MDDP iz Naupara koja se bavi preradom i sušenjem voća i firma Antić Kosta iz Stalaća čija je osnovna delatnost proizvodnja metalne galanterije, imale su priliku da na štandu Regionalne privredne komore Kruševac na Kineskom sajmu brendova u Budimpešti, predstave svoje proizvode i ostvare kontakte sa inostranim kompanijama.\nVinarija Ćosić je osnovana pre 30 godina, godišnje proizvede oko 25. 000 litara belog i crnog vina različitih kvalitetnih sorti koje su i prezentovali na sajmu. Proizvodni kapaciteti firme MDDP Janić iz Naupara su 23 tone suvog voća za 24 sata a ostvarili su kontakt sa Slovačkom kompanijom koja je zainteresovana za njihove proizvode. Firma Antić Kosta iz Stalaća osnovana 1959. godine, već izvozi u 15 zemalja a koliko su uspešni u svom poslu potvrđuje i to da ih je prilikom obilaska Rasinskog okruga posetio predsednik Republike Srbije Aleksandar Vučić.\nPrethodno : Četvrti međunarodni festival „Viteški megdan u Lazarevom gradu“\nSledeće : Od ponedeljka počinju radovi na sobraćajnicama u trsteničkoj opštini


minimalac | Borba.rs\nDogovoreno da se minimalna cena rada poveća za 13 dinara po satu\nNAROD ŽIVI OD MRVICA: Na minimalcu 350 hiljada ljudi\nVesti12.09.2017. 13:43h 13:43h0\nMinimalna mesečna zarada iznosi 22.620 dinara, eto toliko nam dobro ide\nPredstavnici Socijalno-ekonomskog saveta dogovorili su se da minimalna cena rada bude povećana na 143 dinara po satu, izjavio je za TV N1 predsednik Unije poslodavaca Srbije Nebojša Atanacković.\nMinimalna cena rada sada iznosi 130 dinara.\nAtanacković je rekao i da je poslodavcima obećano da se bruto plate neće povećavati, što praktično znači da će se naći način da se poveća neoporezivi deo plata.\nMinimalnu zaradu od 22.620 dinara u Srbiji sada prima oko 350.000 radnika.\nRade a plate bedne, izvor, foto:pixabay.com\nMinimalna cena rada ostavlja teške posledice\nGazde baš briga a radnici sve siromašniji\nVesti17.08.2017. 11:04h 11:05h0\nDa su se poslodavci pitali u Socijalno ekonomskom savetu minimalac sigurno ne bi bio povećavan\nPosledice dugogodišnje niske minimalne cene rada u Srbiji ostavile su dubok trag i vidljive posledice na zaposlene i njihov materijalni i socijalni položaj i značajno su doprinele egzodusu mladih, zbog čega je nastao problem nedostatka pojedinih kadrova, saopštio je Savez samostalnih sindikata Srbije (SSSS).\nSve to, međutim, nije "osvestilo" poslodavce, jer je nova anketa Unije poslodavaca Srbije još jednom pokazala da su im jedino važni kapital i zarada, a da im je radna snaga samo nužan trošak.\nDa su se samo poslodavci pitali u Socijalno ekonomskom savetu, u prethodnih deset godina "minimalac" sigurno ne bi bio povećavan, a oni i sada, kada treba da usledi dogovor oko nove cene rada za 2018. godinu, ističu da nema prostora da se uveća minimalna cena rada od 130 dinara po satu.\nSavez samostalnih sindikata Srbije ističe da se zalaže za smanjenje nameta poslodavcima i smanjenje fiskalnih nameta, kao i oštriju kaznenu politiku za nelojalnu konkurenciju i rad "na crno".\nBez obzira na to, realne osnove za značajno povećanje minimalne zarade postoje, a to bi bila i odlična smernica za rast minimalnih i zarada uopšte, jer u Srbiji "minimalac" prima više od 300.000 radnika, navodi se u saopštenju.


Obezbeđeno 800 miliona evra za mala i srednja preduzeća Jugoistočne Evrope - Biznis Telegraf.rs\n15/07/19 | 11:35\nUkupna vrednost zajedničkog finansiranja dostići će iznos od 1,62 milijarde evra u ukupno jedanaest zemalja jugoistočne Evrope, uključujući Srbiju\nEvropski investicioni fond (EIF) i ProCredit grupa obezbedili su dodatnih 800 miliona evra za inovativna mala i srednja preduzeća (MSP), čime će ukupna vrednost zajedničkog finansiranja dostići iznos od 1,62 milijarde evra u ukupno jedanaest zemalja jugoistočne Evrope, uključujući Srbiju.\nFinansiranje podržano od strane EIF-a dostupno je preko ProCredit banaka u Jugoistočnoj i Istočnoj Evropi, a namenjeno je kompanijama koje koriste nove tehnologije i proizvode u nekoj od jedanaest zemalja.\nReč je o specifičnoj garancijskoj šemi, koja inovativnim preduzećima omogućuje lakši pristup finansiranju i kredite uz znatno manje obezbeđenja, a ova šema je već dostupna u Srbiji, Albaniji, Bosni i Hercegovini, Bugarskoj, Gruziji, Nemačkoj, Grčkoj, Moldaviji, Republici Severnoj Makedoniji, Rumuniji i Ukrajini.\nDo danas, sporazumi potpisani sa ProCredit grupom su već podržali preko 2.000 inovativnih MSP, uglavnom u sektorima proizvodnje i trgovine na veliko i malo, a planira se finansiranje mnogih drugih u narednim godinama, navodi se u zajedničkom saopštenju EIF-a i ProCredit Grupe.\nOvi sporazumi su potpisani uz inicijativu Evropske komisije InnovFin, podržane programom za istraživanje i inovacije Horizon 2020.\nRast BDP-a Kine 6,2% u drugom kvartalu, najsporiji u poslednjih 27 godina\nSrbija dobila potpuno elektronski inspekcijski nadzor


Glogonjski rit - Page 4\nZa zločin Glogonjskom ritu 30 godina zatvora\nViši sud u Beogradu osudio je danas na 30 godina zatvora Miroslava Matića zbog ubistva taksiste Ćire Treneskog i sveštenika Miroslava Čvorovića prošle godine u Glogonjskom ritu. Matić, kome je produžen pritvor, osuđen je za krivično delo teško ubistvo, za koje je tužilaštvo tražilo kaznu od 40 godina. Prilikom izricanja presude, sud je obrazložio da\nZbog jake košave koja je duvala u Beogradu tokom jučerašnjeg dana i noći, ekipe JKP „Zelenilo Beograd“ pojačano dežuraju, otklanjaju štetu od olujnog vetra i intervenišu po prijavama građana. Kako navode u saopštenju JKP „Zelenilo Beograd“ sedam intervencija je bilo na javnim zelenim površinama, dok su ostale bile na površinama koje ne održava JKP „Zelenilo\nObjavljeno 19. oktobra 2015.\nMiroslav Matić (32) optužen za dvostruko ubistvo, u petak je na pripremnom ročištu u Višem sudu u Beogradu, kako nezvanično saznaju Novosti, priznao delo koje mu se stavlja na teret. Najavio je da će 17. novembra, za kad je zakazan početak glavnog pretresa, izneti odbranu. Tužilaštvo tvrdi da je Matić 14. marta ove godine ubio


Borelj negira da je njegova služba popustila kineskom pritisku\nŠef evropske diplomatije Žozef Borelj (Joseph Borell) je odbio navode da je najnoviji izveštaj o dezinformacijama, koju priprema njegova sluzzba, ublažio jezik oko uticaja Kine u izveštaju koji se tiče dezinformacija u toku krize zbog pandemije COVID-19.\nBorelj je odgovarao na pitanja u spoljnopolitčkom komitetu Evropskog Parlamenta (AFET), nakon što je više evropskih zastupnika od njega zatražio objašnjinja oko izmene teksta koji se tiče Kine.\nBorelj je naglasio da Evropska služba za spoljne poslove (EEAS) koju on vodi a gde se izrađuje izveštaj o dezinformacijama, održava stalne kontakte sa predstavnicima raznih zemalja, što uključuje i kineske diplomate. Međutim on je upozorio da takva vrsta kontakata ne može biti predstvaljena kao popuštanje pod bilo kakvim pritiskom.\n“Naš poslednji izveštaj prikazuje sliku agresivne naracije, koja dolazi iz Rusije i Kine”, ocenio je šef evropske diplomatije, istakavši da se sve informacije proveravaju i potvrđuju pre objavljivanja.\nMeđutim visoki predstavnik EU za spoljnu politiku i bezbednost, je priznao da postoje interne procedure za izradu svakog izveštaja, “a posebno kada su u pitanju osetljive informacije kao u ovom slučaju”.\nŽozef Borelj je ipak priznao da je kineska strana vršila pritisak zbog ovog izveštaja.\n“Jasno i očigledno je da je Kina izrazila zabrinutost kad je znala da je dokument procurio. Oni su izrazili zabrinutost diplomatskim putem. Neću otkriti na koji način ali da, kineska diplomatije je izrazila zabrinutost”, priznao je Borelj.\nEvropski zastupnici koji su govorili na raspravi su skoro jendoglasno istakli da nisu potpuno ubeđenji u Boreljova obašnjenja. Skoro svi su podvukli suštinske izmene u jeziku koji se tiče kineske uloge u širenju lažnih vesti.\nJedna od zastupnica, Hilde Vautmans, je zatražila da poslanici EP imaju u uvid sve nacrte izveštaja uz objašnjenja zašto i kako je došlo do izmena međutim nije dobila odgovor od strane Borelja.\nProšle nedelje, objavljena zvanična verzija izveštaja Evropske službe za spoljne poslove (EEAS) o dezinformacijama koje dolaze iz Rusije i Kine ublažena je terminologiji u onim delovima koji se tiču uloge Pekinga u širenju lažnih vesti.\nOperativna grupa o strateškim komunikacijama (Stratcomm) na web strani EUvsDisinfo objavila o dezinformacijama u jeku pandemije COVID-19, međutim rečnik koji se odnosi na ulogu Kine je značajno izmenjen u poređenju sa verzijom koja je imala "interni" karakter.\nJedan od spornih zaključaka u konačnoj verziji izveštaja glasi da Rusija “i u manjoj meri, Kina” su nastavile sa naracijom zavera i deinformacija, kako u javnoj publici u EU, tako i u širem okruženju.\nAltman za RSE: Evropska javnost nezadovoljna Vučićevim nepoštovanjem


Avio-kompanija Lufthanza zainteresovana da otvori liniju iz Frankfurta | Nova Ekonomija\nAvio-kompanija Lufthanza zainteresovana da otvori liniju iz Frankfurta\n14.03.2018. 16:45 B92 0\nNemačka nacionalna avio-kompanija Lufthanza\nNemačka nacionalna avio-kompanija Lufthanza zainteresovana je da otvori celogodišnju redovnu liniju iz Frankfurta, odnosno Minhena za Tivat.\nAustrijski Austrian erlajns koji ona kontroliše, trebalo da uspostavi redovnu liniju iz Beča do Tivta.\nBoka news prenosi da su to glavni detalji dosadašnjih pregovora koje su o intenziviranju saradnje vodili predstavnici Aerodroma Crne Gore i menadžmenta Lufthanza Grupe, najvećeg evropskog avio-prevoznika, prenosi CDM.\nLufthanza grupa je već prisutna na crnogorskim aerodromima preko svog lowcostera, kompanije Eurowings koja je sezonski letela između Dizeldorfa i Tivta, odnosno legacy prevoznika Austrian Airlines koja saobraća cele godine na redovnoj liniji Beč-Podgorica.


PEN Centar: Ustoličenje Joanikija održati u sedištu SPC\nTanjug 19. avgusta 2021. 14:45\nPODGORICA – Crnogorski PEN centar uputio je danas javni apel aktuelnoj vlasti da spreči najavljeno ustoličenje mitropolita Joanikija u Cetinjskom manastiru i pozvali da se ustoličenje organizuje u sedištu SPC u Beogradu ili u nekoj od crkava u Crnoj Gori koja je, kako kažu, vlasništvo te ustanove a koja je izgrađena u proteklih 30-ak godina uz podršku Države Crne Gore.\n„Svaki drugi scenario nosi sa sobom velike izazove i opasnost da se krhki mir u Crnoj Gori naruši, a građani Crne Gore izlože bezbednosnim rizicima. U toj situaciji, za koju se nadamo da će biti izbegnuta, sva odgovornost za posledice pripašće crnogorskoj vlasti“, navodi se u saopštenju koje je preneo portal RTCG.\nApel je, dodaje se, do sada podržalo 160 kulturnih i javnih radnika i građana Crne Gore.\nIzražavajući zabrinutost zbog podignutih tenzija zbog ovog događaja koji se do sada tradicionalno obavljao u Cetinjskom manastiru, iz PEN centra smatraju neodgovornim poziv premijera, vicepremijera i predsednika parlamenta na, kako navode, „crkveno-narodni sabor“ na Cetinju.\nTvrde da je organizovanje ovog događaja pretnja po mir i bezbednost i dokaz, kako navode, da je „najvišim zvaničnicima jedino stalo do izazivanja i produbljivanja podela“.\nTakvo ponašanje predstavnika, kako navode, „marionetske vlasti“ i SPC smatraju osionim, kao i da izazivanjem revolta kod građana „preuzimaju odgovornost za moguće posledice nametnutoga čina ustoličenja mitropolita Joanikija u Cetinjskom manastiru“.


Stop za falsifikatore meda - Pčelarstvo\nPredsednik Saveza pčelarskih organizacija Srbije dr Rodoljub Živadinović sastao se u petak sa predsednikom Vlade Republike Srbije Aleksandrom Vučićem zbog problema\nvelikih količina falsifikovanog i neispravnog meda na srpskom tržištu. Sastanku je prisustvovao i savetnik premijera za poljoprivredu dr Dragan Glamočić i direktor policije Vladimir Rebić. Premijeru je tokom sastanka izložen ceo problem, jer obraćanje nadležnim inspekcijskim organima nije dalo nikakve rezultate. Predsednik SPOS-a izneo je i predlog za najbrže moguće rešavanje problema.\n- Ovo je veliki problem i veliki procenat količine neispravnog i falsifikovanog meda u prometu je na našem tržištu, u trgovinama, pijacama godinama unazad - kaže dr Živadinović i dodaje da radna inspekcija nije dala nikakve rezultate, a tržišna je do sada tvrdila da nije nadležna.\nUmesto meda, kupci su najčešće konzumirali kukuruzno-glukozni sirup ili šećer koji ima strukturu meda.\n- Prema našim procenama u Srbiji se godišnje pojede hiljadu tona meda, a proizvede dve hiljade tona. A kada vidite da nakupci ne kupuju med, a prodaju ga, šta vam to govori? - ističe Živadinović.\nNaš sagovornik kaže da su problem i blage kazne, jer za razliku od Holandije i drugih zemalja Evropske unije u kojima ukoliko vas osude za prekršaj sa hranom, dobijete dve godine zabrane proizvodnjom i bavljenjem tom delatnošću, u Srbiji se plati kazna i – nastavi po starom! Zbog ovoga gube potrošači i pčelari najviše, ali i država. Prema podacima iz 2013.godine, Srbija je izvezla rekordnu količinu meda, čak 3.371 tona, što joj je donelo ukupnu zaradu od 15 miliona dolara, što je čak šest puta više nego od zarade na mesu, iako nije ista količina izvezenog mesa i meda.\n- Ova godina je loša za med, bagrem je zbog loših vremenskih uslova podbacio i sad čekamo da vidimo šta će biti sa suncokretom i lipom - kaže Živadinović.Dodaje da savetuje potrošačima da dok se problem ne reši, kupuju med isključivo od pčelara, jer se nikom ne može verovati. Prema njegovim rečima, očekuje se brzo rešenje poblema, jer je premijer obećao da će na prvoj sednici Vlade Republike Srbije biti formirana operativna multidisciplinarna grupa za suzbijanje falisifikovanog meda. Operativnu grupu činiće dr Dragan Glamočić, koji će njome i rukovoditi, zatim predstavnik Uprave za veterinu, predstavnik Ministarstva trgovine, odnosno tržišne inspekcije, predstavnik Ministarstva unutrašnjih poslova, odnosno policije, predstavnik Ministarstva finansija, odnosno finansijske policije i predstavnik SPOS-a dr Rodoljub Živadinović.\nNakon sastanka, predsednik SPOS sastao se sa direktorom Uprave za veterinu Nenadom Petrovićem radi dogovora o daljim aktivnostima, kako bi se problem što pre rešio. Rodoljub Živadinović kaže da je najveću pomoć dobio od svetnika premijera i profesora Dragana Glamočića, za čijeg je mandata kao ministra poljoprivrede pre par godina, napravljena najveća akcija kontrole kvaliteta meda u Srbiji.\nPoslednja izmena 09 Jul, 2016 20:34\nTagovi: meda med spos falsifikovanog meda sirup dragan glamočić rodoljub živadinović nakupci tona


IZMENE I DOPUNE ZAKONA O PRIVREDNIM KOMORAMA\n„Siguran sam da će primena izmena i dopuna Zakona o privrednim komorama doneti dobro svima, i postojećim komorama, ali najviše privrednicima, jer naš zadatak je da brinemo o njima i da se prilagodimo njihovim potrebama“, izjavio je danas na konferenciji posvećenoj reformi komorskog sistema u Srbiji državni sekretar Ministarstva finansija i privrede Aleksandar Ljubić.\n„Promene su nužne, to zahteva privreda, jer svi mi, i Ministarstvo finansija i privrede i komore, postojimo zbog njih. Od promena ne treba bežati, već treba gledati kako se prilagoditi i pružiti više, kazao je Ljubić i dodao da se početak primene ovog propisa neće odlagati.\nLjubić je ukazao da će izmena ovog propisa omogućiti i osnivanje drugih komora. "Cilj je stvaranje konkurencije između komorskih organizacija, a privrednicima se otravara mogućnost izbora u pogledu osnivanja i članstva u komorama. Za privrednike će to značiti smanjenje troškova i povećanje kvaliteta usluga koje im komore pružaju", kazao je on.\nLjubić je izjavio da je siguran da uvođenjem dobrovoljnosti pristupanja komorama PKS neće izgubiti ni jednog člana ako oni preko komore ostvaruju svoje interese. Izmene Zakona o privrednim komorama, podsetio je Ljubić, donete su u maju 2009. godine i postojeće komore imale su više od tri godine da se pripreme za promene.\nIzvor: Ministarstvo finansija i privrede Republike Srbije


Za vikend raznovrstan program u pješačkoj zoni – mojKontakt portal – Radio Televizija Kontakt\nTokom predstojećeg vikenda u novoformiranoj pješačkoj zoni u centru grada sugrađane očekuje raznovrstan sportski program.\nZa subotu, 24. jul, sa početkom u 19.15 časova najavljena je škola rolanja u organizaciji Škole sporta „Kasper“, dok su od 20.00 časova planirani prezentacija i pokazni treninzi Bokserskog kluba „Slavija“, Omladinskog stonoteniskog kluba „Spin“ i Karate kluba „Energija“.\nZa nedjelju, 25. jul predviđen je pokazni trening i utakmica Omladinskog fudbalskog kluba „Spartak 2013“ (od 19.00 časova), dok će u terminu od 18.00 do 20.00 časova biti organizovan badminton na otvorenom – Airbadminton.\nTakođe, bogat program planiran je sve do kraja avgusta, a u tom periodu biće organizovane ulične trke, biciklijade, različiti sportovi, ali i sadržaj zabavnog karaktera.\nPodsjećamo, u namjeri da se promoviše zdrav način života, ekologija i održivi razvoj, dio glavne ulice u centru grada od 18 časova u subotu 24. jula, pa do 5.30 časova u ponedjeljak 26. jula biće zatvoren za automobile, odnosno biće pretvorena u pješačku zonu u kojoj će moći slobodno da se kreću pješaci i igraju mališani.\nZa vrijeme obustave saobraćaja u centralnoj gradskoj ulici, na linijama javnog prevoza putnika koje saobraćaju Ulicom kralja Petra I Karađorđevića, dio od Ulice Marije Bursać do Ulice Vuka Karadžića, izvršiće se preusmjeravanje autobusa iz smjera juga u ulice Bulevar cara Dušana, Kninska, Vidovdanska, Vuka Karadžića i dalje postojećom trasom, a iz smjera sjevera u ulice Vuka Karadžića, Vidovdanska, Kninska, Bulevar cara Dušana i dalje postojećom trasom.


Renoviranje planinarske kućice na Kraljevici i izletišta – NOVA TV\n18/01/2022 2:59 PM\nRenoviranje planinarske kućice na Kraljevici i izletišta\nсеп 17, 2021 Izletište, Kraljevica, Renoviranje, Timočka krajina, Zaječar\nPlaninarsko – smučarsko društvo „Ljuba Nešić“ iz Zaječara poziva sve ljubitelje Kraljevice da učestvuju u renoviranju planinarske kućice i kutka pored\nPark–šuma Kraljevica je zelena oaza Zaječara i omiljeno mesto ljubitelja prirode i sporta. Na njoj se nalazi veliki broj divnih kutaka, koje i deca i odrasli rado posećuju.\nJedno od takvih mesta je i prostor kod planinarske kuće PSD” Ljuba Nešić” . To je dobro poznato odmorište, jednako privlačno strastvenim zaljubljenicima u prirodu, kao i prolaznicima i radoznalcima, a samu kućicu može koristiti bilo ko, kome je to potrebno, i svako ko je došao – dobrodošao je.\nNažalost, sama kućica i prostor oko nje nema izgled kakav zaslužuje, što zbog “zuba vremena” – što zbog ljudskog faktora. Fasada planinarske kuće je oronula i išarana je grafitima, neke klupice ispred kuće su polomljene, velika drvena kanta za smeće je ukradena. Travnati deo prostora ispred kućice je često pun smeća koje ostaje za posetiocima.Svo smeće planinari sami sakupljaju i odnose u gradske kontejnere kada god se nađu na tom mestu.\n“Naša ideja i želja je da vratimo nekadašnji sjaj ovom predivnom mestu”,\nOno što smo planirali je:\n– rekonstrukcija/sanacija kućice,\n– krečenje fasade (koja bi, nakon toga, bila oslikana adekvatnim muralom),\n– sređivanje starih i postavljanje novih klupa i stolova (ili letnjikovca),\npostavljanje žičanih kanti za otpatke.\nKako bismo ove ciljeve postigli – potrebna su nam materijalna sredstva koja mi nemamo i nismo u mogućnosti da sami obezbedimo, te ovim putem molimo ljude dobre volje za finansijsku ili bilo kakvu vrstu pomoći koja bi doprinela tome da ovo mesto dobije izgled kakav treba da ima – na radost planinara i, uopšte, na radost svih ljubitelja Kraljevice”.\nCilj je prikupljanje 60.000 dinara, kako bi se renovirala planinarska kućica na Kraljevici (kod Istočne tvrđave) i uredio prostor oko nje, stoji u saopštenju.\nParovi 6.kola Srpske lige „Istok“\nU Zaječaru jedan pacijent preminuo ,još 56 pozitivnih\nDanas bez struje deo Malog Jasenovca I deo ul.7.Septembar


Bh.kompanije na susretima ”International machinery and plant engineering forum 2019” Beč, Austrija - EEN.BA\nBh.kompanije na susretima ”International machinery and plant engineering forum 2019” Beč, Austrija\nVanjskotrgovinska organizacija Privredne komore Austrije (WKO) - Advantage Austria , u koorganizaciji sa Vanjskotrgovinskom/Spoljnotrgovinskom komorom Bosne i Hercegovine (kao koordinatorom Evropske preduzetničke Mreže u FBiH), organizovala je međunarodne poslovne susrete pod nazivom: “ International machinery and plant engineering forum 2019”.\nPored Vanjskotrgovinske/Spoljnotrgovinske komore Bosne i Hercegovine kao koorganizatora poslovnih susreta, iz Bosne i Hercegovine su učestvovalo ukupno 8 kompanija.\nNa poslovnim susretima prisustvovalo je ukupno oko 280 kompanija iz Kine, Turske, Bosne i Hercegovine, Češke, Mađarske, Irana i drugih zemalja, a održano je preko 500 poslovnih sastanka.\nKompanije iz Bosne i Hercegovine su realizovale 55 sastanaka.\nNavedena konferencija i poslovni razgovori su omogućili kompanijama iz Bosne i Hercegovine da stupe u kontakt sa dobavljačima, kupcima i poslovnim partnerima iz Austrije i 20 drugih zemalja koje dolaze iz industrijskih sektora mašinogradnje, metalne industrije i inženjeringa.\nTokom susreta razmjenjena su iskustva i nova znanja o najaktuelnijim industrijskim trendovima, prezentirane su austrijske tehnologije i know-how, kao i novi projekti, te inicirana je prekogranična poslovna saradnja.\nPrema anketnim upitnicima koje je pripremila Vanjskotrgovinska komora Bosne i Hercegovine, bosanskoherecegovačke kompanije su ocjenile poslovne susrete veoma uspješnim.


Ženske košulje kratak rukav štamparija\nŽenske košulje kratak rukav štamparija rade se i sa dugim rukavom od kvalitetne mešavine pamuka 55% i poliestera 45% u sopstvenoj proizvodnji, dugmad u boji materijala, mogućnost izrade logotipa u vezu i štampi.\nU svetu poslovanja sve veći je broj poslovnih žena koje žele da se osim po svom kvalitetu rada istaknu i po načinu odevanja koji će im osigurati da ostave iza sebe utisak poslovnosti i ozbiljnosti. Kako bi to postigle kreirali smo za njim ženske košulje kratak rukav štamparija koje se rede u modernim krojevima koji isiču ženstvenost i ozbiljnost jedne poslovne dame.\nKako bi i zaposlni u Vašoj kompaniji odisali takvim stavom nudimo Vam izradu reklamnog teksta ili logotipa firme u štampi koja je moguća do 6 boja. Vaši zaposleni ne samo da će nošenjem ženske košulje kratak rukav štampane lepe izgledati nego će i u stalnom kontaktu sa klijentima i poslovnim saradnicima biti pravi promoteri Vašeg poslovanja.\nŽenske košulje kratak rukav štamparija Vaši zaposleni će rado nositi jer se odlikuju izuzetnom udobnošću i lakoćom nošenja tokom celog dana jer su izrađene od kvalitetne mešavine materijala pamuka 55% i poliestera 45%. Rade se i u modelu sa dugim rukavom čime smo omogućili nošenje ovih košulja u svim vremenskim uslovima.\nIzborom boja do 8 nijansi uspećete da ženske košulje kratak rukav štamparija prilagodite potrebama Vašeg ambijenta, a izradom štampe učinićete ovaj artikal još zanimljivijim.\nObratite nam se sa svojim idejama i sigurni smo da ćete biti zadovoljni uz naše ženske košulje kratak rukav štamparija i da ćete se uvrstiti u grubu mnogobrojnih zadovoljnih klijenata.


Šteta u avio-saobraćaju Srbije 200 miliona evra: Ministarka govorila i o ugovoru sa Etihadom - Biznis Telegraf.rs\n21/05/20 | 10:05\n"Korak po korak ćemo praviti uslove za Sr Srbiju i aerodrom da mogu da nastave da rad"\nŠteta u aviosaobraćaju Srbije u prethodna dva meseca iznosi više od 70 miliona evra, a nadamo se da ćemo godinu završiti sa gubitkom u tom sektoru manjim od 200 miliona evra, uprkos tome što su prve procene govorile da će gubici biti mnogo veći, rekla je potpredsednica vlade i ministarka saobraćaja Zorana Mihajlović.\nEr Srbija je obnovila komercijalni putnički saobraćaj, a prvi avion za Cirih ispratila je Mihajlović i tom prilikom rekla da je ta grana saobraćaja najviše ugrožena u svetu i Evropi, pa tako i u Srbiji.\nPoručila je da će država pomoći Er Srbiji, kao i da se još razgovara o tome, tako da to još ne može da bude javno.\n- U prethodnih mesec dana gledamo kako to da uradimo i šta drugi rade, kao stanje budžeta. Razmišljamo o svim varijantama i opcijama -\nNa pitanje novinara kada će biti objavljen raniji ugovor za Er Srbiju, ona je rekla da će on biti potpuno javan kada Vlada Srbije bude odlučila da ugovor više nije potuno poverljiv.\nIstakla je da Er Srbija nije dobijala nikakve subvencije niti državnu pomoć u 2019. godinu, zato što to zakonom i evropskim pravilima nije dozvoljeno.\n- Imali smo linije od javnog interesa i nadam se da ćemo polako otvoriti i aerodorme u Nišu i Kraljevu, to nisu bile subvencije Er Srbiji već građanima u Srbiji i regionu koji su koristili te linije. Kako se polako stvari budu otvarale, videćemo i kako ćemo otvarati i ta dva aaerodroma -\nUkazala je na važnost očuvanja nacionalne aviokompanije, koja je u teškim i kriznim vremenima uspela da evakuiše srpske državljane širom sveta i da pomogne onima koji su se vraćali u svoje države, kao i da dopremi humanitarnu pomoći.\n- Kad je proglašeno vanredno stanje, da Srbija nema svoju nacionalni aviokompaniju mi ne bi mogli da dovedemo 15.000 ljudi. Nijedna svetska kompaija nije to htela da radi, niti bi strane državljane prevezli u njihove države - istakla je ona.\nUpitana kada će Er Srbija refundirati novac putnicima, ona je rekla da će to Er Srbije učiniti prema svojoj politici sa putnicima i da ni najveće aviokompanije koje dobijaju milijarde pomoći od svojih država, poput Lufthanze, to još nisu učnilile.\nVerujem da će Sr Srbija naći način kako to da uradi, rekla je ona i dodala da moramo u ovoj situaciji biti fleksibilni.\nKako kaže, prednost Er Srbije u ovoj krizi u odnosu na neke druge velike kompanije jeste njena veličina i što nije bila mnogo zadužena, što je kompanija srednje veličine sa oko 20 aviona i što ima mogućnost elastičnosti koju nemaju neke velike kompanije kao što je Lufthanza.\n- Stvorićemo sve uslove da Er Srbija može da nastavi da radi, jer je to nacionalna aviokompanija i važno je da postoji i pokazalo se da je upravo ona ta koja je pomogla i da aerodrom Nikola Tesla ima takve reuzltate, ali to neće biti lako. Sa završetkom vanrednog stanja nije sve prestalo i ne možemo da se vratimo ođednom na početak marta. Imali smo dnevno na beogradskom aerodormu 18.000 putnika, a onda samo za dva meseca dok je trajalo vanredno stanje uspeli smo da opslužimi oko 30.000 putnika, od čega je polovina bila ka Srbiji -\nKorak po korak ćemo praviti uslove za Sr Srbiju i aerodrom da mogu da nastave da rade, poručila je Mihajlović.\nGeneralni direktor Er Srbije Dankan Nejsmit je, odgovarajući na pitanja novinara, rekao da po pitanju bezbednosti putnika poštuju sve regulative i da su u stalnoj omunikaciji sa regulatornim organima drugih država.\nŠto se tiče srednjeg sedišta, kaže da da danas ne zna da je neki avioprevoznik usvojio da srednje sedište bude prazno. "Naša posada u avionu će nositi masku i rukavice. Što se tice budućih destinacija zavisiće od regulative EU, pošto su sada na snazi restrikcije za koje se nadamo da će trajati do 14. juna. Sada imamo 13 destinacija i nadamo se da ćemo širiti".\nDodao je da Er Srbija daje mogućnost putnicima da rebukira svoje karte do decembra 2021. godine uz naknadu od 10 odsto.\nKaže da će imati let za Njujork 6. juna, a da od 13. juna Er Srbija planira da nastavi regularno da leti dva puta nedeljno.\n21. maj 2020 | 20:16\nOdakle tebi informacija da Lufthansa nije vratila pare...Let za 02.05.2020 Frankfurt Beograd i nazad sam dobio sve sto sam platio u cent....I to pre planiranog leta....\n21. maj 2020 | 11:16\nTako ste želeli da bude gospodo , sad ne kukajte.\n21. maj 2020 | 10:39\nZasto se u svemu mora uporedjivati sa drugima,pustite vi druge aviokompanije,spasavajte nase...\nInfektolog otkrio koliko se dece leči od postkovid sindroma od kog je preminuo dečak (11) u Zagrebu


Turske snage pojačavaju vazdušne napade i kopnenu ofanzivu, drugog dana njihovog upada u kurdska područja na severu Sirije. Turska vojska saopštila je da je zaplenila određene ciljeve. Postoje izveštaji o teškim borbama u centralnom delu pograničnog regiona.\nKurdske snage bile su glavni američki saveznik u Siriji gde su pomogle da se porazi Islamska država, međutim Turska ih smatra teroristima. Portparol Sirijskih demokratskih snaga (SDF), predvođene Kurdima, rekao je "da su SAD garantovale da neće dopustiti nikakvu akciju Turske u ...


EBRD, EU i Austrija daju 17 miliona evra za energetsku efikasnost u BiH\nEvropska banka za obnovu i razvoj (EBRD), Evropska unija (EU) i Austrija pokrenuli su zajednički program podrške ulaganju u energetsku efikasnost u stambenom sektoru u Bosni i Hercegovini, saopštio je EBRD.\nEBRD je za Unikredit banku u Mostaru, Unikredit banku u Banja Luci i Sparkase banku obezbedio 17 miliona evra, koje će banke koristiti za pozajmljivanje klijentima, koji ulažu u projekte energetske efikasnosti u stambenim zgradama.\nSredstva EBRD-a obezbeđena su u okviru programa Green Economy Financing Facility (GEFF), koji obezbeđuje klimatsko finansiranje u zemljama u kojima banka posluje preko lokalnih bankarskih sistema.\nEnergetski intenzitet u BiH je u proseku tri puta veći od nivoa u EU. Stambeni sektor značajno doprinosi ovom intenzitetu, a procenjeno je da 80 odsto stambenih zgrada zahteva renoviranje. Zbog toga je visok potencijal za ulaganje u energetsku efikasnost i uštede.\nProgram GEFF u BiH kombinuje tehničku ekspertizu sa finansijama i ciljanim podsticajima za podršku ulaganjima u visoko efikasne i ekološke tehnologije. Cilj je da se doprinese razvoju održivog tržišta za zelene investicije u stambeni sektor.\nProgram se finansira i grantovima iz European Western Balkans Joint Fund u okviru Western Balkans Investment Framework, kao i iz fondova EU i austrijskog Federalnog ministarstva finansija.\nSredstva će se koristiti za promociju širenja zelenih kredita domaćinstvima u BiH. Finansiranje će pratiri široka kampanja za podizanje svesti o daljoj promociji zelenih rešenja i efikasne upotrebe energije.\n„Ovo finansiranje će značajno poboljšati svakodnevni život ljudi u BiH: ulaganja će im omogućiti da uštede novac kroz niže račune za energiju i osigurati da njihovi domovi budu udobniji. Osim toga, značajno će doprineti našem cilju izgradnje ekološke budućnosti zemlje i regiona“, rekao je Ian Brown, direktor Kancelarije EBRD u BiH.\nŠef Delegacije EU u BiH i specijalni predstavnik EU u BiH ambasador Lars-Gunnar Wigemark naglasio je važnost stalnih uaganja u energetsku efikasnost.\n„Sa ovim novim finansiranjem, EU će obezbediti poseban paket podsticaja za investicije u energetsku efikasnost u stambenom sektoru. Doprinos EU programu GEFF će omogućiti građanima u BiH i regionu da promene prozore, vrata i kotloveu svojim stanovima i kućama, da ulažu u tehnologije koje će im omogućiti uštedu energije“, rekao je Wigemark.\nUkupno 135 miliona evra za investicije\nKroz proširenje Regional Energy Efficiency Programme (REEP Plus) za zapadni Balkan, EBRD povećava napore za rast investicija u energetsku efikasnost u poslovnom i stambenom sektoru, u Albaniji, BiH, BJR Makedoniji, na Kosovu, u Crnoj Gori i Srbiji.\nUkupno je obezbeđeno 135 miliona evra za takva ulaganja, uz podršku 30 miliona evra iz EU i 1,8 miliona evra iz programa European Western Balkans Joint Fund, kao i 3,3 miliona evra obezbeđenih od strane austrijskog Federalnog ministarstva finansija.\nTagovi: EBRD, energetska efikasnost, EU, GEFF\nPočetna » Vesti » EBRD, EU i Austrija daju 17 miliona evra za energetsku efikasnost u BiH


Tanja Savić pretrnula od straha, Dušan ponovo preti!\n8 Maja, 2022 20:30\nTaman kada je sa svojim sinovima konačno sredila život i pomislila da je mukama došao kraj, Tanji Savić opet stižu pretnje od muža Dušana Jovančevića koji uskoro dolazi u Srbiju.\nTanja Savić pretrnula od straha\nKako prenose domaći mediji, pevačica je zabrinuta za svoju bezbednost zbog čega je unajmila privatno obezbeđenje.\nPročitajte: Tanji sve preselo: Dušan stiže u Srbiju, javio deci da ga čekaju\n– Otkako je čula da Dušan namerava da dođe u Srbiju, Tanja je u panici. Ona je s tim čovekom prošla kroz pakao i taman kada je pomislila da se sve sredilo, on je ponovo uspeo da je povredi i zastraši. Tanja trenutno prolazi kroz agoniju, nekoliko dana je preplakala i odlučila je da se ovoga puta bori do kraja i da nipošto ne dozvoli da joj Dušan ponovo uzme decu – rekao je izvor za Alo i dodao:\n– Ne želi da Maksim i Đorđe posumnjaju u nešto i trudi se da ne vide strah u njenim očima. Ne želi da oni počnu da se plaše i da dobiju traumu. Upravo zbog toga je odlučila da unajmi privatno obezbeđenje. Tanja Dušana najbolje poznaje, godinama su živeli zajedno i zna na šta je sve spreman, upravo zbog toga se i odlučila za ovakav korak – otkrio je izvor i ispričao koje su dužnosti njenog bodigarda.\n– Ona se raspitala preko nekih prijatelja koji su joj preporučili jednu agenciju za privatno obezbeđenje. Momak koji je čuva prošao je kroz specijalnu obuku, on je prati na nastupe, i na raspolaganju joj je kad god ga pozove. Zadužen je kako za njenu tako i za bezbednost njenih sinova. Iako ima obezbeđenje, Tanja izbegava da ide na mesta gde su velike gužve. Viđa se samo s najbližim ljudima koji joj prijaju i trudi se da svaki slobodan trenutak provede van Beograda. Ljudima koji je ne poznaju dobro izgleda kao da se vratila svakodnevnim navikama, što joj je i cilj, ali je konstantno na oprezu – zaključio je izvor za pomenuti medij.\ndusan jovancevic tanja i dušan deca tanja i dušan suđenje tanja savic tanja savic i dusan jovancevic